- 6 -
Rosa
Hm, ossa vigna’l prest chel dragung vigl, donna
Deranver, chella lascha angal tagler igls pizs. Ed igl
sivamezde turn’la e pretenda tgi seia taglea mengia
pac. E bunamanga? Avant sa lascha tagler en hippie
igls tgavels.
Jeanette
Chella tgora.
Pledader
E gist cò vign’la donna Deranver.
D. Deranver
Bun de
Rosa
Ach, cò ischas gio, tgera donna Deranver, nous vagn
gio spitgia sen Vous. Scu Az vogl oz? Ia sper da tot cor
stupent. Jeanette Az prepara gist.
Angelo
E Toni? Noua è chel ansomma, chel vess gio dadei dad
esser a cò. Para tg’igl fiss puspe eneda digl dar en
lavatgea.
Pledader
Cler, chel vessans prest amblido. E l’è bagn igl erox da
chella istorgia. Toni – igl amprendist digl amprem onn.
Toni schluitta noadaint, è betg motivo. Chel cò pò
scuar ansemen igls tgavels, e chegl totta de, vurdar
tiers, lavar tgavels e puspe scuar. Motivaziun ò’l betg
ena gronda, vign savens mengia tard e sumeglia en
durmantung!
Angelo
Te durmantung! Gio puspe mengia tard! Sapperment –
e da tè vessigl da dar en coiffeur scu tgi totga. Cò ta
stost anc strer bravamaintg pigls tgavels!


C o i f f e u r  r e l o a d e d
 - 7 -
Toni
Bun de. Ironic. Possa puspe far café, lavar tgavels e
scuar tgavels?
Angelo
Agl grond figaro…
Pledader
Figaro en nom tipic da coiffeur. Figaro era en barbier,
er coiffeur, renumo antras en codesch ed ena opera.
Angelo
...agl grond figaro saro chegl mengia pac! Subito davos
la maschina da café. Prest vign signour Krishna. A chel
post te lavar igls tgavels.
Toni
ironic. Juhu...
Pledader
Cò vign signour Krishna, el posseda en‘ustareia indica.
Gist avant ò’l do en telefon. En tip legher e cuntaint...
Krishna
Namaste, Krishna vot puspe tagler igls tgavels, ha, ha,
u detg oter - Haare Krishna.
Angelo
Hallo signour Krischna. Az tschante. Toni Az lava gist
igls tgavels. Scu vogl alla donna ed agls unfants?
Krishna
Shiva, Hanuman, Ganesh e... divin. A tots vogl fitg
bagnign.
Pitschna coreografia tar musica adequata: Toni e
Jeanette lavan parallel igls tgavels agls cliaints, cun
igls madems muvimaints, igls cliaints sa muaintan
parallel.
D. Deranver
Ahhhii, mengia tgod, mengia tgod! Am lez sbugliantar!
Krishna
Ho, ho. Alloura dattigl soppa da gaglignas. Signour
camerier, cò è betg angal en tgavel ainten la soppa

Sm-STÜ 1-1_Coiffeur tenor giaveisch_(sm) y


- 8 -
mabagn en’antiera perucca. Oh, nign problem, lavo
frestg.
Jeanette
Stgise.
D. Deranver
Mengia freid, mengia freid. Ia schel.
Krishna
Ho, ho, scharmanta scu ena candeila da glatsch.
Jeanette
Vogl uscheia?
Krishna
Oh ea. Vo bagn, vo bagn. El scassa igl tgea, tots
vignan bletschs.
D. Deranver
Chels esters!
Krishna
Chicken! – Stuez eneda neir aint la nossa ustareia a
pruar Tandori Chicken, tgera donna Deranver! La mia
donna fò chegl super bung. Alloura Vous vez gugent
esters!
Pledader
Ed uscheia cuntinueschigl. Igl antier de, tgeras
aspectatouras, tgers aspectatours. Az è ansomma do an
îgl tgi Toni è inamuro ainten Jeanette? Vurde eneda, el
s’occupa daple da Jeanette tgi digls cliaints. I dat
antieras notgs tg’el so betg durmeir, chegl ord spir
pansar a Jeanette. Sch’el avess angal la risca da
dumandar Jeanette digl accumpagner agl bal digls
coiffeurs. Ena pasch aint igl salon da coiffeur – ossa è
chella pero spert svaneida. Cò vign igl possessour dalla
tgesa, ed uscheia igl affitader digl salon, signour
Votbler. El vot, scu adegna – daple tschains.


C o i f f e u r  r e l o a d e d
 - 9 -
Votbler
Ia less daple tschains, schiglio dattigl chegl cò en salon
da giuier. Far la barba, pero dai dai.
Angelo
Oh hallo, signour Votbler, far la barba... subito. Siva
signour Krishna. Pigle plaz. El mossa sen la soptga da
spetga.
Votbler
Far la barba, pero dalli! El dolza signour Krishna or
dalla soptga ed igl tschainta ainten la soptga da
spetga.  E sober. A parteir da glindesde proxim costa
igl tschains ah...egna da tschent daple!
Angelo
...schiglio dattigl igl salon da giuier, chegl è tgapibel.
Pero igl mies affar porta betg bler gudogn. Igl taimp è
betg simpel.
Votbler
Igl è taimp da far la barba. Pero dalli e sober.
Krishna
Ia sung betg fitto...
Votbler
Tigna igl gnif, Bimbo!
Krishna
totga igl lef soura. Gnif? Gnif sainza snuz?
Pledader
Ed uscheia vogl mintg‘eda. Ed Angelo so betg sa
dustar. Signour Votbler è propi en gropatsch. Per
bunga sort vo’l spert puspe.
Votbler
Igl meis proxim vignst vedlonder!
Krishna
Ia er per plascheir.
Pledader
Signour Krishna vign betg vedlonder e donna Deranver
è betg cuntainta. Chegl è normal.


- 1 0 -
D. Deranver
Hm, ia stò ossa eir. Igl rest è per Vous. Ella vo.
Rosa
Cò resta navot!
Krishna
Alloura è tot – sainza rest – per Vous! Oh Angelo, chel
Votbler... Chegl è en diavel. Pero Vous ischas en
anghel. En anghel da tgavels. Ve digls mies tgavels
lascha angal ava ed anghels.
Angelo
Angraztg signour Krishna. A reveir. Krishna vo. Tge
lainsa er piglier a mangs cunter Votbler? Sainza
speranza. Ad el totga la tgesa.
Pledader
Chegl è tot - tge tg’è capito oz aint igl salon Angelo.
Anfignen seirasontga dattigl nignas surpresas ple.
tots
oter tgi Toni aint igl chor. Juhu, seirasontga.
Rosa
Jeanette, te nattegias anc igls spievels!
Angelo
Tots, chels tgi scouan, neir no!
Toni fò cun schleta luna en zap anavant. El ò gio la
scua ainta mangs
Rosa/Angelo
Adia, anfignen dumang. Vo.
Toni/Jeanette Anfignen dumang.
Pledader
Jeanette ò gio prest fitto igls spievels. Chegl è
l’occasiun per Toni da l’anvidar agl bal digls
amprendists da coiffeur. Gio dadei ò’l lia far chegl.
Vurdagn schi gartegia oz....
Toni
Jeanette...


C o i f f e u r  r e l o a d e d

- 1 1 -
Jeanette
Ea?
Toni
Jeanette, nissas te forsa... ia manetg nous savessan
bagn...ia leva deir...
 Pledader
plagn speranza. Ossa u mai, Toni!
Toni
Te post eir, ia fet sulet.
Pledader
Ohii... mai!
Jeanette
Betg da basigns, Toni. Ia va fitto. Tschüss. Ella vo.
Pledader
Tschertas tgossa èn simplamaintg enormamaintg
difficilas.
Toni
Scoua igl palantschia. Stat salada avant en spievel ed
exercitescha tge tg’el savess deir ad Angelo, Jeanette
e donna Deranver. Ia less finalmaintg tagler tgavel. El
fò scu sch’el tagless igls tgavels alla scua. U schiglio
cala cugl amprendissadi... Hei Angelo, savez tge tg’ia
fatsch ossa cun la scua?
Angelo
dat en tgit aint igl salon. Betg ambleida da sarar!
Toni
Tot cler - Oh, Jeanette, ia ard... Varda chegl scu segn
dalla mia amour profonda! El tigna igl barschung da
far la barba cunter igl spievel.
Pledader
Tgers aspectatours, faschez er sez ena psicoterapia,
schi cartez dad esser sulets. Aint igl cass da Toni ègl la
diala digls amprendists tg’igl sainta.


- 1 2 -
Toni
cunter igl spievel. Deranver, te carogna ranvera,
carogna ranvera...

Toc damez 1
Diala
tossa. Carogna!?
Toni
Oh, stgise. Nous vagn saro. Az va betg via aint igl
spievel.
Diala
Ena diala ins vei betg aint igl spievel. Ia sung la diala
digls amprendists.
Toni
Per veira! El tschivla sursto. Siva anc eneda, ed anc
eneda – cunchegl tg’el ò pers la glianga.
Diala
Am sast tagler igls pizs?
Toni
balbegia. Chegl possa betg anc. Ia poss scuar, lavar
tgavels...
Diala
Ia sa, pero oz post. Damai anavant... Sa tschainta, el
paregia tot ed antscheva malsieir. Betg schi flot cò,
ubetg?
Toni
Ia va lia amprender da coiffeur betg da scuaveias! Igl è
propi lungurous ple tgi lungurous. Da vurdar tiers agls
tgavels scu tgi creschan è pi interessant. Pero ia va dad
esser led dad aveir chella plazza d’amprendissadi.


C o i f f e u r  r e l o a d e d

- 1 3 -
Diala
Ia at less gidar. Te ast treis giaveischs. Pero angal
giaveischs per igl amprendissadi. Betg da chels
giaveischs stravagants scu: «Ia less en Ferrari».
Ponderescha bagn igls ties giaveischs. Tschel de,
en’amprendista ò giavischia dad esser la coiffeusa
persunala da Bruce Willis.
Toni
Ed?
Diala
Chel ò bagn ena blotta.
Toni
Hm. Ia sa betg tge giavischier.
Pledader
Betg uscheia simpel. El savess giavischier da pudeir
tagler tgavels. Pero chegl pudaro’l bagn pi tard eneda.
Igl pi scort giaveischa’l ensatge general.
Toni
Ia crei tg’ia giaveisch tg‘igl mies amprendissadi è pi
pac lungurous, ia less tgi marscha daple. Action. Da me
vign pretendia mengia pac.
Diala
Aha, cò vaia ensatge per tè. Tensiun pura. Pigliagn la
versiun-WA. (WA detg engles)
Toni
Dubbelju Ei?
Diala
Wild Action! Ainten chella sparta ans cunaschainsa or.
Nigna tema, chegl at plascharo. So, ossa stoia eir a
Berna. En’amprendista digl terz onn ò en problem. En
politicher ò giavischia tg’ella igl fetscha ena gloriola.
Neir.


- 1 4 -

Sagonda scena
Introducziun digl pledader, circumdo da musica
tipica digl wildwest.
Pledader
Betg îgl ò’l clos igl Toni, spir dialas e la sia plazza da
lavour. An mintga cassa è’l igl amprem igl de proxim.
Ed agito scu en plugl.
Ins sainta caneras da tgavels ed en sagettem furious.
Rosa ed Angelo saglian igl madem mument aint igl
salon.
Pledader
Cò vignan Mrs. Rosa, Jeanette und Mr. Angelo aint igl
salon. Els vigna gist anc da lippar d’ena sagettem.
Sagettems dattigl blers cò aint igl Whiskeytown.
 Rosa
Chegl vess savia eir or an mal.
Angelo
Per en tgavel dasperas. El Pistolero è puspe aint igl
martgea. Chegl monta navot da bung.
Rosa
Igl sies bab era en lader spezialiso sen baselgias, chel
niva no digl Mexico.
Angelo
La sia mamma ena pitanga da port, no da San
Francisco.
Rosa
Perchegl toffa’l da pesch e dei malaverva scu en
marinari. – E la sia olma è deira scu en colt.


C o i f f e u r  r e l o a d e d

- 1 5 -
Jeanette
Ea, ed ia va santia tg’el totga ena mundeida a galop
segl tgaval, chegl cun trenta meters distanza.
Angelo
Tge merda! Tgera Jeanette, betg crei tot. Pero i
stimegia tg’el so cun la sia igleida gitta gizzar en
cuntel. En ancunaschaint ò via cun igls sies agens îgls.
Rosa
Jeanette, prepara tot, per plascheir. Miss Deranver (deir
engles) è s’annunztgeida per oz. Ella vess da neir
mintga mument.
Jeanette
Oh, Mrs. Deranver. Chella tg’ò mess teissa cunter
rattungs aint igl wisky digl om. Pero pir siva da chegl
tg’el veva purto a tgesa avonda ôr digl Lucky River.
Angelo
Bung unfant, betg crei tot. Pero i stimmegia tg’ella ò
detg durant la bara tg’ella spera tg’igl anfiern seia
grond avonda tgi stoptgan betg s’antupar. Va santia cun
las mias atgnas ureglias.
Rosa
Dasperas è ella gio igl anfiern sen tera. Oh, cò ella.
Bun de, Mrs. Deranver. Tge plascheir, d’az vaseir!
Deranver
Chellas flosclas da merda. Fasche la mia frisura, ia less
far ena bunga falla aint igl casino.
Angelo
Hey, hairboy, fò finalamaintg igl mies café dalla
dumang. Cun bler setger ed en schluc Brandy. Ast
ancletg, hairboy?
Toni
Äh, ia?


- 1 6 -
Angelo
Tgi schiglio? Dalunga vess da neir Red Skin, igl
Indian. Sch’el è betg nia sagiatto giu chioir. Post gist
eneda preparar la stgema per la sia rasura.
Toni
Fatscha, tot cler, schef.
Tungs da schozs aint igl off, Red Skin vign noadaint.
Pledader
Chel cliant è da mesa razza – igls alvs igl deian Red
Skin ed igls Indians igl deian „chel tgi solta cugl portg
albino“.
Red Skin
Uff. Oz ston per adegna tots carstgans en îgl sarar.
Jeanette
Pertge?
Red Skin
Per mirar migler. Red Skin è gartagea e rasura ossa
dovra.
Angelo
Ia va cartia tg’igls Indians vegian nignas barbas tgi
creschan.
Red Skin
Red Skin angal mez Indian. Red Skin aveir mesa barba.
Paer angal la mesadad.
Angelo
Sen la soptga cun el, hairboy, prepara finalamintg la
stgema.
Toni
Ea, cler, schef, poss ia far la rasura?
Angelo
Tge painsas te? Prepara la stgema!
Toni
Stimegigl tgi vusoters Indians tadlez giumez e savez
disfranztger igls animals tenor lour caneras?


C o i f f e u r  r e l o a d e d

- 1 7 -
Red Skin
Metter pac, pudeir hairboy. Stat an peis e tedla
giumez. Esser sen veia ena bestia. El Pistolero vign
noadaint, vign pi manevel a Red Skin, sa goba sur
el. Terribel animal tgi toffa (scunc), mega animal tgi
toffa (scunc) fitg cler, vaseir ossa ins stueir, Red Skin
santeir flo tgi toffa, disgustous! Sa tschainta puspe.
Pledader
Exact, cò è igl diavel, El Pistolero, igl sgarschevel digl
wildwest. Cun la sensibladad d’en martel ed igl
intelletg d’en cojot tg’è tgod.
El Pistolero
sagetta anturn sainza vurdar. Tge tschertga igl
Indian? La veia vers l’India? Woah, ha, ha... El
Pistolero dovra ena rasura! Schi ensatgi oter sa muainta
ossa – alloura sa muainta chel per la davosa geda. Ta
muainta! Prepara la stgema.
Jeanette
Sanglotta plagn tema.
El Pistolero
mievel. Oh, am vign tot tgod anturn igl cor. En’olma da
femnas giovna, pitschna e mievla. grop Sast siva
massar las mias spatlas cun igls ties mangs fegns da
femnas ho, ho, ho... Ins stuess betg ludar las giunfras
avant la seira! Yeah, cura antschevigl cò?!
 Angelo
P... p... pero nign plaz è liber.
El Pistolero
Gl’è da nattager la merda giu dallas soptgas! El tgappa
Red Skin ed igl magna sen la soptga da spetga.


- 1 8 -
Red Skin
Cumarat alv pudeir purtar Red Skin aint igl saloon, per
plascheir. Red Skin fitg seid.
El Pistolero
Betg impertinent, pel cotschna, schiglio ins so purtar tè
sen santieri! Pi mort tgi mort!
Pledader
Bung tgavazzign! La mort atteira da tottas sorts
utschels. Igls tschess da capiergna dalla steppa scu er
dalla city: Mister Fleder, igl sepulatour. El smina en
affar.
Mr. Fleder
Savoira cugl nas ad ot aint per l‘aria. Vaia forsa gist
santia “mort”? Lagn bagn angal sperar igl migler. Ena
cigaretta ensatgi?
Rosa
Ah, Mr. Fleder. Cò taglainsa tgavels e betg testas.
Mr. Fleder
Forsa profitescha dalla caschung e lasch gist far en bel
tagl. Cigaretta?
El Pistolero
Svanescha cun chella roba da pups, purte’m en whisky.
Daple tgi survign e pi bela tgi chella scatla viglia vign.
Daranver
Impertinenza!
El Pistolero
Pôss, tg’igl diavel porta. Noua è la mia rasura? La mia
barba vign greischa avant tg’ella vign tagleda!
Angelo
Ia reiv, ia reiv. Angelo ò propi tema, la roba clappegia
aint igls sies mangs.
El Pistolero
Ach, igl pitschen frisunz trembla scu ena gagligna
avant tg’ella vign scuppada. At è mengia freid. At stoia


C o i f f e u r  r e l o a d e d

- 1 9 -
far fi sot igl tgigl, te tabalori. Angelo trembla anc pi
ferm. Am lasch betg tagler ainten la gula d’en tabalori
cun tramblez. Chel giuvanaster ve lò am fò la barba!
Hey, te bagai, pertge uscheia schinigia? Anavant,
antscheva!
Angelo
balbegia. Stupenta ideia, hairboy è talento!
Pledader
Uscheia ò Toni finalamaintg en po tensiun ed action
aint igl sies amprendissadi. Sch’el leva chegl propi
uscheia? An mintga cassa prova el da far igl sies migler
ve digl om.
Toni metta se la stgema sen El Pistolero, igl fò la
barba e tots vardan tiers cun tensiun.
El Pistolero
Ha, ier sunga sto aint igl saloon da Jackson City, cò ò
egn giuia cun tgertas falladas. Igl va gist sagiatto
davent igls sies polesch. Ho, ho...
 Rosa
Varo gia ena assa mengia bler ainten la mongia.
El Pistolero
Na, el tschantava agl piano. Ho, ho…e pir chel
valanavot alla bar. Veva angal en îgl. Chel igl vaia
sagiatto davent. Plop.
Toni
Betg muentar!
El Pistolero
Te fast navot mal la tia tgossa, pero diavel aint, ia ma
muaint scu tg’ia vi. El sagetta en pêr gedas. Mr.
Fleder sfrouscha igls mangs.


- 2 0 -
Red Skin
Viglia sabientscha dad Indians: Giuier betg cun pistola
per legher, ella esser betg en fegher!
El Pistolero
So’l „bucca tgi baita“ betg spitgier anfignen tg’el vign
vedlonder?
Red Skin
Pi gugent inspiraziun bunga tgi schleta luna.
El Pistolero
La rasura è fittada – el ponderescha. Pi gugent
inspiraziun – schleta luna. Tge diavel! I va en’idea per
aveir bunga luna. El sagetta se per Red Skin tg’è sen
la soptga da spetga. Las donnas corran davent
sbrigiond.
Angelo
balbegia. Chegl fò 50 cents.
El Pistolero
Chels survignst tar l’antrada aint igl anfiern, te olma da
cagna d’en cromer.
El sagetta giu Angelo.
Mr. Fleder
Ia carez igl wildwest!
El Pistolero
Sagetta sen Mr. Fleder. E pir ia!
Pledader
Avant tgi El Pistolero vo, vot el er splideir igl noss
erox, decida pero oter.
El Pistolero
Bagai, or da tè dattigl forsa eneda en dretg figaro. Dei
allas femnas tgi cattan me aint igl saloon!
Pledader
Igl noss Toni pò betg ple, el so angal ple balbager.
Toni
Balbegia. Las vi drizzar or.


C o i f f e u r  r e l o a d e d

- 2 1 -
Pledader
Cò sa lascha el crudar stanchel ainten la soptga e
dorma anfignen tgi la diala igl desda.

Toc damez 2
Diala
cun vousch midada, bassa. Bagai! Ia dovr ena rasura!
Toni
anc mez durmanto. Rasura, na, betg, per plascheir!
Diala
Chegl è sto ena sgnocca, igl mies tger. Ègl betg sto
tensiunont avonda tgi te ist ta durmanto? Levast anc
daple action?
Toni
Cuntrari, cuntrari, igl am ò far star igls tgavels agler,
digls tottafatg surfatg. Vous vez para betg igls
sentimaints per la fegnezza?
La diala digls amprendists peglia en petgen e metta
puspe a post Toni.
Diala
Hei, tedla! Aglmanc ast pudia far la barba eneda!
Toni
Chegl è gist.
Diala
Sainza tagler igl tip.
Toni
Dia pertgira. Ia crei chel am vess daple tgi angal tratg
or en tgavel.
Diala
Te ast anc dus giaveischs.
Toni
Bung, ia sa tge tg’ia vi. Tagler tgavels e far la barba
possa bagnspert. Cò sa zoppa betg igl problem. Pero
adegna chels discurs cun la cliantella, discorrer


- 2 2 -
dall’ora, dallas vacanzas tot chella merda sainza
senn… Sung propi sasa. Ia giaveisch d’aveir far cun
persungas
intelligentas.
Exact,
chegl
è
ena
bung’investiziun pigl futur. Chegl serva a me. Vogl
chegl?
Diala
Te ist nia pretensious! E la veta digl wildwest at ò do
curasch. Betg mal! Nous pruagn la versiun “C and S”. „
 Toni
C and S?
Diala
Clever and smart! Igl antier mond so tgi nous
coiffeusas sa muantagn aint igl mond dall’intelligenza.
Nigna tema, giuvanot, chegl at plascharo.
Pledader
Toni è sa durmanto anc eneda. El era propi fitg
stanchel dallas sias aventuras aint igl wildwest. E la
dumang proxima era tot en zichel oter.

Terza scena
Toni sa desda sen la sia soptga.
Angelo
Bun de, Toni. Igl telefon scaligna. Angelo peglia giu
igl corn e discorra saiza prescha:  Coiffeur Filosof!
Ea? Tagler tgavels, ea bagn, tar nous ins po er lascher
tagler igls tgavels, veiras, veiras. Igl sivamezde,
naturalmaintg. Anfignen pi tard. A reveir. Tar Toni.


C o i f f e u r  r e l o a d e d

- 2 3 -
Ha, mies tger, tge è la veta? Cò dattigl igl sfratg primar,
igl sistem solar sa furma, igls dinosaurs moran or ed
ossa taglian igls carstgangs – Homo Sapiens – igls
davos rests da lour tgavelera animalica. Tonder tot.
Nous è igl senn? Tge è la veta?
Toni
varda surdumando aint igl publicum. Forsa ènigl
surdumandos?
Angelo
ponderescha. Betg mala chella rasposta. Filosofo bagn,
igl mies fegl... esser modest è ena vertet.
Pledader
Cò vignan Jeanette e Rosa. Ellas èn profundadas digl
tottafatg ainten en discurs sur dalla realitad.
Jeanette
... sung ancletga, pero tgi so demussar tgi simgiagn
betg tot?
Rosa
Exact la mia dumonda. Oops, ischans gio cò... Donna
doctoressa Deranver vign oz, per far la frisura.
Jeanette, prepara tot.
 Jeanette
Vo bagn. Tge duessa preparar per liger? Ensatge
medicinal?
Rosa
Giuridic! Ella è giurista.
Jeanette
Oh, interessant.
scena professer.
Angelo
Bun de signour professer.
Pledader
Igl professer. La gasetta dalla dumang ò’l fitto da liger.
La part digl sport – e chegl è igl sulet sport tg’igl


- 2 4 -
professer fò – ò’l patto a moda sportiva aint igl
patitsch. Per regla sa ferma el sen veia all’universitad
anc tigl coiffeur Filisof – per dar en bait elevo. Scu tot
igls professers spiritualisos ò el fadeia cun las tgossas
simplas dalla veta.
Igl professer fò en pastrac cun trer or igl mantel.
Angelo
Signour professer, tge onur!
Professer
Oh, ia ma legr sen ena baitada ainten chellas hallas
noblas. Ia tem pero, tgi er igls mies tgavels pretendan
las Vossas lavours d’artist.
Angelo
Nign problem. Toni, igl noss amprendist magic, igls
furma tenor gost. Tigl amprendist. Toni, pigl professer
igl usito. Sgultrar en po igls tgavels, luvrar cugl
fixatour, tgi la cumparsa digl professer constetta cugl
quozient d’intelligenza.
Toni
Tot cler.
Professer
Ah, donna Rosa! Vez sondo a fegn la nova teoria da
relativitad?
Rosa
Oh ea, relativ pulit. Va ier discurria cun Jeanette
surdlonder.
Jeanette
An mintga cassa, divertent.
Pledader
Laschagn
antrar
la
proxima
persunga.
Donna
doctoressa Deranver...


C o i f f e u r  r e l o a d e d

- 2 5 -
Donna dr. Deranver vign aint igl affar.
Pledader
Chella donna doctoressa dat nignas squittas; ella è
giurista. Per regla lavoura ella tar la dertgira – oz pero
betg.
Rosa
Donna doctoressa Deranver, Az vagn gio spitgia. Possa
piglier la giacca. Vous pudez gist Az tschantar a cò.
D. Deranver
Angraztg fitg, is sung leda ed angraztgevla tgi vez
taimp per me. Anc oz sgola ad en congress
internaziunal da giurists, e lò tigna en referat.
Rosa
Lez Vous en café? Tgi vot tot en café?
Professer
Café, gugent. Interessant, en referat. Da tge, donna
doctoressa?
D. Deranver
Atgnamaintg fitg banal, sur digl dretg da locaziun.
Angelo
Vous Az stuez betg stgisar, er las tgossas las pi simplas
quotidianas ston esser regladas a moda sobra, ubetg?
Professer
Remartgea profondamaintg, Angelo!
Jeanette
Apropos tgossas simplas, cò vign signour Votbler.
Angelo
Oje, puspe chel. El vot angal ensatge: gudagner raps.
El canoscha nign oter cletg tgi la retgezza.
Jeanette
Tge por toc!
Pledader
Igl signour Votbler cunaschainsa gio da pi bod. Pero
attenziun, cò è’l en zichel pi furber, scu tot igls oters.


- 2 6 -
Angal tgi l’intelligenza cumbino cun igl egoissem dat
ena tgossa anc pi noscha.
Angelo
Bun de signour Votbler. Vous lez perfranc gist neir
vedlonder?
Votbler
Az lasche angal taimp avonda per toupar a fegn igls
signour professer. Uscheia vaia taimp avonda per
contemplar igl mies possess.
Professer
Aveir ed esser, esser ed aveir...è betg igl possess
material la retgezza da chels sainza spiert?
Votbler
Sainza aveir nign esser. Tgi tgi posseda navot, surveiva
betg. Ena lescha dalla nateira, chella vess igl signour
professer bagn da canoscher. E survign betg mintgign
chegl tg’el ò mirito?
Professer
Oh, remartgea profundamaintg! Pero enqualtgign sto
esser led da betg survagneir tot chegl tg’el vess mirito.
Ancligez tge tg’ia manetg?
Votbler
Igl mies tger signour Angelo, ia tem da puspe stueir
dulzar igl tschains igl meis proxim.
Angelo
Chegl vez gio fatg igl davos meis, e chel avant
er...mintga meis. Pitschna pôssa. Igl professer è fitto.
Ossa ischas Vous vedlonder. Tigl professer. Vous stez
bagn anc en mument.
Professer
Naturalmaintg, naturalmaintg, i para tgi dat en discurs
interessant.


C o i f f e u r  r e l o a d e d

- 2 7 -
Rosa
Stgaffescha possess betg cunzont l‘anvelgia?
Votbler
È l’anvelgia betg la furma la pi sincera da
rancunaschientscha? Anvelgia è bela scu la baselgia! Ia
less daple tschains. E chel far la barba vala a chint.
Angelo
Sa tgapescha, Toni! Tar sasez. A mintgign la sia veta –
a mintgign igl sies ed ad el igl mies!
Jeanette
Ègl betg gio adegna sto uscheia, igls retgs on la
pussanza ed igls scorts igl commentari lotiers!
Votbler
Angal betg mengia sabiotta, gaffen giuven! Cun
commentaris na savez betg paer ena liongia.
Professer
Pero en commentari sur dalla liongia fò bler daple
plascheir!
D. Deranver
Oramai, Angelo, chella liongia vez betg da remartger.
Votbler
Tge ancligez er Vous da chel tema?
Toni
Ella è giurista.
D. Deranver
È permess, Deranver.
Votbler
Malampernevel, Votbler. Tadle bagn, Az rachint
ensatge digls giurists. Scu savez schi en giurist dei
manzignas? Fitg simpel: sch’el fò eir la bucca. Ho. Ho.
Professer
A me mantgan igls pleds per tascheir!
D. Deranver
Ach, spargne igl tascheir. Tasche en’otra geda! Nous
savagn mussar a signour Magliabler...
Votbler
Votbler!


- 2 8 -
D. Deranver
Pardon, Votbler, lagn mussar eneda igls fatgs. Tenor
igl dretg d’obligaziun, artetgel 269d po igl locatour
angal dulzar igl tschains pigl proxim termin da
disdetga.
Votbler
Chegl è tratg notiers per igls tgavels! El sbrigia ord
spir rabgia.
D. Deranver
An nign cass. E lotiers sto el argumentar igl augmaint,
chegl sen en forumal prescretg.
Votbler
Chegl è pedantereia! El vign adegna pi vilo.
Angelo
Hm. Tigl professer: Pedantereia...
Votbler
Chietezza, dianzer aint. El boglia dalla rabgia. Ia
visesch igl contract. Dumang ischas tots or cò. Alloura
ischas filosofs d’asfalt. Igl amprendist so anc fittar far
la barba a me. E siva so’l pacatar!
D. Deranver
Errour. Igl termin da disdetga stò neir risguardo. Tenor
igl artetgel 276 cunterfò schiglio la disdetga alla lescha
ed ins pò la contestar.
Votbler
Rrrrrrrrrh!
D. Deranver
E scu stattigl cun chels augmaints digls davos meis?
Chellas cunterfon alla lescha. Lez bagn betg ena stgisa
perveia d’augmaint da tschains illegal? Ella tgappa
Votbler agl grogn, igl scassa la testa, fò vetiers en
viers legher, scu ena mamma cun sies unfant.


C o i f f e u r  r e l o a d e d

- 2 9 -
Votbler
tar Angelo. Chegl faschez bagn betg?
Angelo
Az pudez chietar, ia raspond cun en decidia: forsa. E la
rasura costa 30 francs.
Votbler
Vous ischas en vampir tgi tschitscha er or da cler de la
gliout innocenta.
Angelo
Ge an pasch, da cor Az lainsa cumpiglier ainten las
nossas smaladicziuns.
Pledader
Sainza curasch ò igl locatour banduno igl salon.
Angelo
Vous vez salvo igl mies simpel affar, pero chel affar
am stat fitg a cor. Scu Az possa angraztger, donna
doctoressa?
D. Deranver
Chegl è bung uscheia. Vous stuessas pero Az infurmar
migler. Varda sen l‘oura. Igl mies sgol, igl mies sgol,
adieu, adieu. Vo.
Pledader
Er igl professer sto eir, pero betg sainza detga scorta...
Professer
Gesticulescha fermamaintg e dei dad impurtant A
reveir. Pi pac impurtant. Noua leva ansomma eir?
Toni
Tar l‘universitad.
Professer
Ah, ea!
Rosa
Tots dus, igl professer e Votbler fon plascheir. Egn
sch’el vign e l’oter sch’el vo.
Pledader
Uscheia fetta igl de cun „C and S”, clever and smart.
Egn siva l’oter dei adia. Toni sto anc scuar ansemen


- 3 0 -
igls tgavels. Pero bler dattigl betg da scuar. Tot chella
gliout scorta è pitost neida per filosofar. Per lour testas
onigl fatg pi pacs chitos. Stanchel tschainta Toni ainten
la soptga, stanchel, pero oter stanchel tgi aint igl
wildwest.

Toc damez 3
Diala
cumpara. Ègl sto scort avonda pigl signour, u vessa
anc gia da masdar aint en pêr scolasts?
Toni
Dia pertgira! Angal da chels betg!
Diala
Ed uscheia scorts èn chels miancs.
Toni
Hey, ia less tagler tgavels e betg filosofar. Ia sung betg
Einstein. Per me ègl sto bler mengia serious. Ia va igl
dretg da betg esser uscheia elevo.
Diala
Piano, piano, om giuven. Te ast anc en giaveisch.
Toni
Ia crei, ia vi daple sentimaint e daple leghermaint. Pero
betg surfar, ubetg. Tot en mioul pi legher, chegl è tot.
Diala
Daple sentimaints, pi legher? Pertge deist betg pi bod
tge tgi te vot? Nous pigliagn la versiun-EF.
Toni
EF?


C o i f f e u r  r e l o a d e d

- 3 1 -
Diala
Emotions and Fun. Scu en matsch da balla tgesa. Nigna
tema, giuvenaster, chegl at plascharo.
Toni
Per plascheir, fasche igl bagn – betg surfar!
Diala
Chegl laschessa mai tiers!

Quarta scena
Chella scena duess neir giueida coreograficamaintg.
Las donnas ed igls omens tgi spetgan davos duessan
sa muaentar ritmicamaintg. L’attenziun pero tot igl
taimp sen Toni u la coiffeusa cun igl cliaint. Toni e la
coiffeusa mossan angal cun igls mangs las frisuras,
uscheia dattigl nignas interrupzuiuns aint igl text.

a) Toni frisescha donnas
Igl telefon scaligna.
Toni
Salon Angelo,

Igl coiffeur, la mia sumeglia
vez gist sez all’ureglia.
Ia az frisesch tenor Hollywood,
yes, my style is very good.
Ea, ea las mias damas,


- 3 2 -
sung anc liber,
blonda, neira u bregna,
chegl è tuttegna.
Sche Vous,
tge tgi Vous lez,
ed ia fatsch la frisura.
Perfign cun puschels da cletg,
cò faschez siva ena bela figura.
Donnas
Woa, woa, woa, woa (...u en toc dalla scena da
musica actuala).
Toni
Tgi è stada l‘amprema?
Sora, mamma u er onda.
Halleluja,
tgi ò la risca gronda?
Donnas
Ia, ia, ia, ia
Toni
Donna Belet, per plascheir.
Belet
Oh tger Toni,
betg am lascha aint igl stetg,
tschella sen la parti era pi bela,
sung gist ia a letg.
Donnas
Iiiiiiih
Toni
Tge barvogna, chella terribla carogna,

mai ple chegl Az capeta,


C o i f f e u r  r e l o a d e d

- 3 3 -

graztga me survagniz ena belezza pareta.
Belet
At angraztg da cor, tger Toni,
te salvas la mia veta,
te e la tia forbesch,
per me vaia puspe cretta.
Toni
En zichel cò,
en zichel lò,
e gio vo la dama,
fitg angraztgevla or da cò.
Donnas
Woa, woa, woa, woa.
Toni
Donna Deranver, (forsa cun imitar da far igl
„scratchen“)
cun tgavels ferms scu pons,
fatgs d’argient ed ôr,
gio en po aint pigls onns.
D. Deranver
Da Toni desister,
na, na teir tot igls registers,
va tramblez, tge sotta,
vetiers anc reuma e gotta.
Donnas
Reuma e gotta, reuma e gotta!
D. Deranver
Vogl chegl propi,
er cun la mia schleta vaseida?
Toni
Ma cler, tge pansez?!


- 3 4 -
Da bass. Schi dei tg’ella ò la muneida.
Donnas
Woa, woa, woa, woa.
Toni
Donna Larom.
Larom
M’ampatg digls mies unfants,
m’ampatg digl mies om?
Schi sa saveir,
da Toni tot aveir?
Donnas
Toni, Toni, Toni, Toni!
Toni
Oh, tgera donna Larom
Chegl fò bagn all’olma d’en om,
Lez betg neir daple a cò,
chegl dat franc nign fiasco.
Donnas
Woa, woa, woa, woa.
Toni
Donna Meidatot.
Meidatot
Va ma mido,

sfarfatg e tuttegna solo,

i mantga anc ensatge,

ia meid sen blo.

Donnas
blo, blo, blo, blo
Meidatot
Fatsch tot nov,
my life in a new style.
Toni
Chegl mossa caracter,
equillibro e gail.


C o i f f e u r  r e l o a d e d

- 3 5 -
Meidatot
Igl mies coiffeur, igl pi tger,

te am canoschas.
Toni
Va ureglias avertas,
tgavels e veta nova, chegl è cler.
Donnas
Woa, woa, woa, woa
Toni
Fò sessanta plus vantg,
e gel, 100 francs paer,
na, na, na, fatg gugent,
i dat navot‚ d’angraztger.
Ia sung igl Dia digl tgavels da chella dama,
igls tgavels chels creschan an perpeten,
per me ansomma nign drama.
Donnas
Woa, woa, woa, woa.
Tots von.
Pledader
Toni fò seirasontga, forsa sto el oz far la crousch cun
l’ava sontga. Mecta amusant en veta da coiffeur, propi
la relitad, am para pitost ena gronda absurditad. Ia crei
tg’el sa sainta scu ainten ena mond da semi, scu a
Hollywood, per bunga sort è igl noss Toni mecta
resolut. Nigna peda da ponderar. Cò vign la coiffeusa
per igls omens, laschagn ossa ella cooperar.


- 3 6 -
b) La coiffeusa frisescha omens
Coiffeusa
blond, greisch, bregn, gist u tschurriclo,

tscherts anc la testa plagna, oters angal ple pacs,

pero siva la viseta tar me nign tgi sto esser anriclo.

Igl tgavels digls omens, ena schelta retga,

digl cuntign dalla testa navot spezial spetga.

Oops, cò vign igl amprem,
signour Busniessman!
Businessm.
Va nign taimp, ed er nigna peda,
Va ena seduta, cun ena bunga preda.
Coiffeusa
Dinamic, en po greischas las cotlettas.
Businessm.
Exact, schiglio dattigl la mia carriera
angal ple an virgulettas.
Coiffeusa
Ena verscha aggresiva, gista scu en mona,

en tagl cler,

e curt tar la tutona.
Businessm.
En en hui sunga pront, sainza spender bler,
per chel mond crudevel da sprer.
Dus ulteriours omens vignan sen tribuna.
Omens
Woa, woa, woa, woa.
Coiffeusa
Next please, next please, tgi vot neir?
Per nign mai en stueir,


C o i f f e u r  r e l o a d e d

- 3 7 -
signour Casanova?
Per Vous gio betg l’amprema amprova.
Casanova
Tge bel, me vez betg amblido?
Uscheia tger e carign salido.
Chella coiffeusa, ena sagonda da tal gener
niz betg a cattar,
schi savens sunga cò,
tg’igls mies tgavels on antschet a lippar.
Coiffeusa
Tagler en zichel cò,
tagler en zichel lò.
Casanova         E sen testa resta navot ple, oter tgi ena blotta.
Coiffeusa
Chegl fò navot, schi dei tg’igl paer caschunga nigna
sotta.
Omens
Woa, woa, woa, woa
Coiffeusa
Next please, aha signour Macho!
Macho
Ed alloura, tgera coiffeuse, ligia ensatge scort?
Prinz Charles e Madonna nign da chels tg’è forsa mort?
Gala, Bunte e Pagina da Surmeir,
dattigl novs scandaligns da scuvreir?
Pledader
Adegna en reir adret, igl cliaint è igl rètg,

er sch’el è sfarfatg e sainza maniera,
el ò adegna dretg.


- 3 8 -
Coiffeusa
Chella schemgia palousa, d’ena mostga l’intellligenza,
cò nizzegia mianc ena’operaziun d’urgenza.

Fitto, chella frisura cun la vossa testa,

ena noblezza da festa.
Ed ossa la vossa dumonda:
Ea, ia litg las scienzias da communicaziun, scu
surveiver cliaints cun en spiert da reducziun.
Ed er en oter codesch stupent,
igl tal cugl tetel: „Digl vent davent“
Peglia igl favogn e zofla igl macho anavos tigls oters.
Omens
Woa, woa, woa, woa.
Coiffeusa
So, tger omens, ossa sainza grimassa, ia stò anc far la
mia cassa.

Settanta francs, per mintgign,

Forsa tgi mamma dat en zichel sustign?
Businessm.
Tgera coiffeusa, te ist la nossa queen.
Casanova
Betg angal aint igl ties salon, custevla scu en rubin.
Macho
Pudainsa betg anc star en po?
Coiffeusa
Az va da mussar igl isch cun la scua - or cò.  Omens
von. Uff, chegl vaia survivia!
Neir.


C o i f f e u r  r e l o a d e d

- 3 9 -
Toc damez 4
Toni
vign sen tribuna. Hey, chegl è sto legher, pero er
strantg! Puahh! Ed ensacu betg real, ubetg? Ia less bagn
betg veiver ainten en mond fictiv. Ia clom la diala.
Diala....diala!
Diala
Tge sbrigiamaint, tge vot contanscher cun chel? Te ast
nigns giaveischs ple.
Toni
Ia sa. Chegl è sto legher pero digl tottafatg surfatg.
Diala
Tger Toni, Emotions and Fun, chegl è bagn sto igl ties
giaveisch. Chegl è betg igl mond real. Chegl è coiffeur-
Hollywood.
Toni
Ed ossa vaia adegna da frisar ainten chella moda da gi
musical?
Diala
Ea, u... tg’ia at lubesch da turnar aint igl mond real.
Alloura per plascheir nignas reclamaziuns ple.
Toni
Nignas reclamaziuns. Ampurmess. Ia less turnar. Pi
gugent lungurous e real tgi chel mond da giaveischs. Ia
less puspe igl mintgade.
Diala
Ena decisiun sabia! Pero la tia spassageda è betg stada
per navot.
Toni
Betg per navot? Hey, ia va nigns raps!
Diala
Varda chi, varda chi, en veir coiffeur painsa alla bursa.
Cun „betg per navot“ vaia lia deir tgi te vegias


- 4 0 -
francamaintg amprandia ensatge. Te vasarossas…e
tschüss!

Davosa scena
Angelo
vign sen tribuna, igl telefon scaligna. Coiffeur
Angelo, donnas ed omens, Angelo, tge possa far
dabung per Vous? Bun de – ea, cler... anc oz? - Hm...
chegl vign grev. Pero schi niz gist dalunga.
Pledader
Tot puspe alla moda viglia. Chegl cò lainsa pero betg
tadlar anc eneda. Faschagn eir tot en po pi spert,
spulagn anavant.
Las proximas parts digl dialog tg’en scretgas cursiv
ins duess discorrer fitg spert e malancligibel, cun
vousch ota, igls muviamaints èn sperts, scu sch’ins
laschess eir mengia spert en bindel. Igls pleds scretgs
gross ins stuesss ancleir, per far andamaint igls
dialogs dallas otras scenas.

Jeanette
Bun de signour Angelo, bun de donna Rosa.
Rosa
Bun de, Jeanette.
Angelo
Bun de, è ensatge cun vusotras?
Rosa
Hm, ossa vigna’l prest chel dragung vign, donna
Deranver, chella lascha angal tagler igls pizs. Ed igl


C o i f f e u r  r e l o a d e d

- 4 1 -
sivamezde turn’la e pretenda tgi seia taglea mengia
pac. E bunamanga? Avant sa lascha tagler en hippie
igls tgavels.
Jeanette
Chella tgora.
Pledader
E gist cò vign’la donna Deranver.
D. Deranver
Bun de
Rosa
Ach, cò ischas gio, tgera donna Deranver, nous vagn
gio spitgia sen Vous. Scu Az vogl oz? Ia sper da tot cor
stupent. Jeanette Az prepara gist.
Angelo
E Toni? Noua è’l ansomma?

Pledader
Stop. Ossa vign Toni. Nous midagn puspe alla moda
normala.
Angelo
Chegl vess gio siva da dei dad esser a cò. Ia crei, tg’igl
fiss puspe digl dar en lavatgea.
Toni
vign or dalla tgombra dasperas: Sung gio dadei a cò,
va gist nattagea en zichel. E naturalmaintg vaia er fatg
café pigl patrung.
Angelo
Sapperlot, chegl èn gio tot novs tungs. Pero ossa
subito.... Hm, prest vign signour Krishna. Igl post lavar
igls tgavels.
Toni
stat an posiziun d‘attent. Yes sir! Cool Sir! Lavar
tgavels!


- 4 2 -
Pledader
Cò vign signour Krishna, en possessour d’ena ustareia
indica. Chegl savez pero gio. Duessa puspe far eir en
zichel pi spert? Ea!?
Krishna
Namaste, Krishna vot puspe tagler igls tgavels, ha, ha,
u detg oter - Haare Krishna.
Angelo
Hallo signour Krischna. Az tschante. Toni Az lava gist
igls tgavels. Scu vogl alla donna ed agls unfant?
Krishna
Shiva, Hanuman, Ganesh e... divin. A tots vogl fitg
bagnign.
(1. scena: pitschna coreografia tar musica adequata:
Toni e Jeanette lavan parallel igls tgavels agls
cliaints, cun igls madems muvimaints, igls cliaints sa
muaintan parallel) Igl madem ballet scu ainten
l’amprema scena, angal pi spert. Er la musica vo pi
spert.

D. Deranver
Ahhhii, mengia tgod, mengia tgod! Am lez sbugliantar!
Krishna
Ho, ho. Alloura dattigl soppa da gaglignas. Signour
camerier, cò è betg angal en tgavel ainten la soppa
mabagn en’antiera perucca. Oh, nign problem, lavo
frestg.
Jeanette
Stgise.
D. Deranver
Mengia freid, mengia freid. Ia schel.


C o i f f e u r  r e l o a d e d

- 4 3 -
Krishna
Ho, ho, scharmanta scu ena candeila da glatsch.
Jeanette
Vogl uscheia?
Krishna
Oh ea. Vo bagn, vo bagn.
El scassa igl tgea, tots vignan bletschs.
D. Deranver
Chels esters!
Krishna
Chicken! – Stuez eneda neir ainten la nossa ustareia
ad ampruar Tandori Chicken, tgera donna Deranver!
La mia donna far chegl super bung. Alloura Vous vez
gugent esters!

Pledader
Stop. Ia crei i vign puspe pi interessant. Ossa vign
signour Votbler. Anc adegna pretenda el daple
tschains.
Votbler
Ia less daple tschains, schiglio dattigl chegl cò en salon
da giuier. Far la barba, pero dai, dai.
Angelo
Oh hallo, signour Votbler, far la barba... subito. Siva
signour Krishna. Pigle plaz. El mossa sen la soptga da
spetga.
Votbler
Far la barba, pero dalli! El dolza signour Krishna or
dalla soptga ed igl tschainta ainten la soptga da
spetga.  E sober. A parteir digl meis proxim costa igl
tschains egna da tschent daple...


- 4 4 -
Angelo
...schiglio dattigl igl salon da giuier, chegl è tgapibel.
Pero igl mies affar porta betg bler gudogn. Igl taimp è
betg simpel.

Toni ò fadeias da star salda, igl sfurmeila da deir
ensatge. Toni risca pero betg.
Votbler
Igl è taimp da far la barba. Pero dalli e sober.
Krishna
Ia sung betg fitto...
Votbler
Tigna igl gnif, Bimbo!
Krishna
totga igl lef soura. Gnif? Gnif sainza snuz?
Pledader
Vasez, tgeras aspectatouras, tgers aspectatours, scu tgi
sfurmeila Toni da deir ensatge. El ò tuttegna amprandia
ensatge ainten las davosas scenas.
Votbler
Chegl è bagn bel d’aveir en agen salon da coiffeur.
Ansasez è chegl tot igl mies possess!
Angelo
Uscheia è la veta, a mintgign igl sies ed ad el igl mies.
Votbler
Exact uscheia, ha, ha, ha. E la mia rasura, capeta chella
oz anc? Tg’igl diavel porta, la mia barba vign greischa
avant tg’ella vign fatga.
Angelo trembla, el è betg bung da far la barba a
signour Votbler.
Pledader
Toni, noua ist? Ea, ia crei el fiss uscheia anavant.
Toni
Da chel..., da chella liongia vez betg da far cass.
Tots varda surstos se per Toni.


C o i f f e u r  r e l o a d e d

- 4 5 -
Pledader
Oh na. Chel fò eir tot per la glatscha giu. Ossa vigna’l
cun la liongia. Chegl è betg dretg a cò.
Toni
Ia manetg...
Votbler
Tge manegias te, egn cun ena tgapientscha schi gronda
scu en barschung da far la barba?
Toni
Ia manetg, ia less - äh – igls fatgs - äh - declerar. Tenor
igls dretgs d‘obligatori...
Votbler
Chel
pitschen sabiot manegia bagn igl dretg
d’obligaziun? Cò ischan nous tots marveglious, ho, ho!
Toni vign adegna pi persvadia da sasez ed antscheva
ad imitar la giurista Deranver. Durant il proxim
dialog peglia Toni igls utensils da rasar e fò la barba
a Votbler, chegl scu sch’el vess gio adegna fatg chegl.
Toni
Exact, tenor igl dretg d’obligaziun, artetgel 269d po igl
locatour angal dulzar igl tschains pigl proxim termin da
disdetga.
Tots èn surstos e vardan da l’egn tar l‘oter.
Votbler
Chegl è invento, tot manzignas! Te giurist da hobi!
Toni
An nign cass. E vetiers sto el argumentar igls augmaint
cun en formular prescretg.
Votbler
Pedantereia! El vigna adegna pi vilo.
Krishna
Hm. Pedantereia...


- 4 6 -
Votbler
Chietezza, dianzer aint. El boglia dalla rabgia. Ia
visesch igl contract. Dumang ischas tots or cò. Igl Voss
amprendist da magia so anc fittar far la barba a me. E
siva so’l pacatar!
Toni
Errour. Igl termin da disdetga sto neir risguardo. Tenor
igl artetgel 276 cunterfò schiglio la disdetga alla lescha
ed ins pò la contestar.
Votbler
Rrrrrrrrrh!
Toni
E scu stattigl cun chels augmaints digls davos meis?
Chels cunterfon alla lescha. Lez bagn betg ena stgisa
perveia d’augmaint da tschains illegal?
Votbler
tar Angelo. Chegl faschez bagn betg?
Angelo
surdumando Äh, forsa...
Toni
E la rasura costa 30 francs.
Toni tgappa Votbler, madem scu tgi donna Deranver
veva fatg, agl grogn, igl scassa la testa, fò vetiers en
viers legher, scu ena mamma cun sies unfant.
Pôssa - Jeanette antscheva a dar segls mangs, igls
oters antschevan er. Votbler boglia dalla rabgia e
bandunga vilo igl salon.
Votbler
A vusoters tots mossa bagn anc tgi tg’ia sung. Vo.
Krishna
Chegl savainsa gio tots: en burtget (vaschel da notg)
sen dus tgommas.


C o i f f e u r  r e l o a d e d

- 4 7 -
D. Deranver
Chel om giuven è ena pedra pigl salon. Tar Rosa ed
Angelo. Ia sper tgi saptgas er appreziar chegl.
Rosa
An mintga cass.
Angelo
Per veira. Va gio remartgea chegl dadei.
D. Deranver
Ia stò ossa eir. A buns ans veir a tots. Ella paia e vo.
Tots deian adia. Cun eir or. Giuvenaster, Vous
avessas igl potenzial da daventar giurist. Simgiont.
Chegl fissa er daventada gugent. Pero forsa ainten la
proxima veta.
Rosa
Tgi tgi dat pi pac tgi dus francs bunamanga survign
betg ena sagonda veta!
Krishna
Ranvers reneschan tschintg gedas scu filunzas, seis
gedas scu tschess e set gedas scu scolasts.
Toni
Durant nigna dallas mias vetas lessa daventar giurist. Ia
vign coiffeur, pero angal sch’ins lascha er tagler me
igls tgavels.
Angelo
At va... Nous tots cò at vagn d’angraztger bler. Gio da
bel’antschatta vaia savia tgi te sast daple tgi lavar e
scuar tgavels.
Rosa
Angelo, igl grond mester pigls amprendists!
Angelo
Te ist ta cumprovo, dumang at mossa scu tg’ins fò la
barba. Igl pi impurtant: betg tremblar!
Rosa
Ia crei, igl noss Toni è gio ena lecziun pianavant.


- 4 8 -
Angelo
Silenzi cò, tot egn siva l‘oter!
Curt stgeir.
Pledader
Ossa egn siva l‘oter... ubetg. Toni ò musso las cornas a
Votbler ed ò cuntanschia tg’igls sies amprendissadi
vigna pi interessant e cun daple tensiun. Sainza dubi,
Toni ò sa fatg. Ossa è’l ensatgi e chegl aint igl amprem
onn digl amprendissadi! Atgnamaintg fissans ossa alla
fegn digl toc. I dat pero anc ena tgossigna. Savez
tgenegna? Correct: Jeanette! Ia crei cò nignsa da saveir
daple cun antschever la seirasontga.
Angelo/Rosa
vardan sen l’oura e cloman ansemen. Juhu,
seirasontga!
Rosa
Jeanette, te nattegias anc igls spievels!
Angelo
Tot chels tgi scouan... Äh, Toni, oz fatsch ia chegl, te
ast mirito la seirasontga.
Toni
Chegl è gentil, ia less pero per tot prietsch scuar mez.
Angelo
Pertge chegl?
Toni
Ia äh... scou cò e scou lò, spert scu igl vent,
alla fegn tot igls tgavels èn davent.
Sa scuar cun maniera e paca canera,
perchegl tg’ia less tgi Jeanette fiss la mia tgera!
El varda tar Jeanetta, chella vign tot ampatgeda.
Rosa
En poet, tge romatic!


C o i f f e u r  r e l o a d e d

- 4 9 -
Krishna
Hm, para tgi chel ò en tic!
Angelo
Nous giagn ossa pi scort.
Krishna
Namaste.
Toni
Tger Jeanette te ist la mia queen,
aint igl igl ties salon arda per tè scu benzin.
Jeanette
Chegl è betg igl mies salon, tger Toni, schiglio am
paessa mintga meis ena boni, fò igl bagn construcziuns
tg’ia anclei, schiglio ischans anc a cò dumang marvegl.
Toni
Sa betg, va anc nigna deisa, ast tgapientscha?
Jeanette
Bung, repeta simplamaintg chegl tg’ia dei: Tger
Jeanette...
Toni
Tgera Jeanette...
Jeanette
at possa dumandar,...
Toni
at possa dumandar,...
Jeanette
schi te vignst cun me...
Toni
schi te vignst cun me...
Jeanette
tigl bal digls amprendists da coiffeur ... Igl varda cun
ena segna da dumonda.
Toni
... tigl bal digls amprendists da coiffeur... ea anavant...
Tgapescha planghet igl gi. ... hey, franc, chegl è krass,
ia manetg... tigl bal? Tigl bal digls amprendists da
coiffeur? Franc?
Jeanette
Te am ast betg anc dumando!


- 5 0 -
Toni
Vignst cun me tigl bal digls amprendists da coiffeur?
Jeanette
Ia raspond cun en decidia... Ella ponderescha e vo en
po anturn. Hmm, cun en decidia... Igl peglia pigls
mangs. Ea!

Toni ed Jeanette s’ambratschan en mument. Toni
metta igl bratsch anturn ad Jeanette ed els dus von
anavos. Toni sa struba eneda cun eir anavos, dat ena
tschigneida e mossa igl polesch anse.

Fegn.


1
Sm-WIL 2-1
Igl spiert digl casti da Riom
(The Canterville Ghost dad Oscar Wilde, adattaziun Jürg Hafner)
Translaziun libra: Zegna Pittet-Dosch

Donna Miller:  donna americana, maridada cun Miller
Miller:
om da donna Miller
Jack Miller:
fegl
Virginia Miller:  feglia
Bobby Miller:  fegl, schumbler
Jimmy Miller:  fegl, schumbler
Donna Camen:  casarina, da Riom
Alfred:
amei da Jack, ò gugent Virginia
Spiert:
mort igl 1616, signour Habakuk

Scena 1

Sala aint igl casti da Riom, pare davos cun damez en grond
cheminé, sen la pare da mang dretg en grond tatg cotschenneir, da
mang dretg digl cheminé en isch pitschen, da sanester digl isch ena
fanestra gotica cun inscripziun e voba.
Pare sanestra: davant isch grond, pare dretga: davant isch
pitschen, dasperas betg vasibel isch da tapeta. Davant la fanestra
ena meisa radonda cun pultrunga e soptgas. La meisa è messa per
bever té. Ve dalla pare sanestra penda en telefon. La casarina,
donna Camen, ena giunfra viglia, è vistgeida an neir, culier alv,
varda or da fanestra.
Donna Camen
Finalmaintg vignigl! Per bunga sort ènigl betg nias ainten chella
burasca, schiglio am vessigl puspe smarlato l’antiera sala
d’antrada. Va bagn marveglias tgi tgi ò cumpro chel bel casti. Gl’è
betg sto andretg, tgi la suprastanza digl cumegn da Surses ò vandia
igl casti a chels Americans.
Ella sa tschainta.
Chels Americans respectan bagn navot. Ah, ia tschaint cò e mintga
mument sonigl neir aint dad isch.
Stat an peis e varda sen meisa.
Cò mantga anc igl setger sen la meisa da té.

Sm-WIL 2-1_Igl spiert digl casti da Riom_(sm)


2
Vot eir tigl isch, stat pero salda.
Na, cò è’l. Ia sung tot balurda. E chel’ora stitga. Per l’amour da Dia,
pi bod era tot migler!
Igl isch sa derva. Noadaint vignan donna Miller, igl sies om Miller, ,
Virginia, Jack ed igls schumblers. Donna Camen vo ancunter alla
famiglia.
Miller
tar la sia donna
Chegl è la casarina digl Casti da Riom, chella vainsa tignia.
Donna Camen
tar donna Miller, fò ena
stgava
Bavegna aint igl casti da Riom.
Donna Camen
tar Miller
Bavegna aint igl casti da Riom.
Donna e signour Miller dattan igl mang a donna Camen. Igls oters
vardan anturn interessos. Igls schumblers dervan igls ischs, Virginia
varda or da fanestra.
Virginia
Ah, mamma, varda tge bela vista. Grondious per malager.
Donna Miller
vo tigl cheminé
Oh tge cumadevel. Ia adoresch chels cheminés. Tge bel da
tschantar avant igl fi sch’el arda e schloppigna.
Jack
Fitg cumadevel! La fatscha vign arsa ed igl dies schela.
Donna Miller
remartga igl tatg, indigneida
Tge è chegl?
Tot tgi varda, donna Camen zoppa la fatscha tranter igls mangs.
Donna Miller
Ia suppon, cò è nia patto or ensatge.
Donna Camen
sottavousch e misteriousa
Signoura. Cò è curria sang, chegl è en tatg da sang!
Donna Miller
indigneida, pero sainza tema
Sgarschevel! En tatg da sang ainten la mia sala, chegl è disgustous.
Chel stò neir puzagea immediatamaintg!
Donna Camen
vo vers donna Miller, rei da
chegl misterious
Chegl è sang da signoura  Eleonora – Dia vegia la si’olma!
Exact cò, è ella neida mazzada, anno domini 1607. Igl sies om ,
signour Habakuk da Riom, l’ò mazzada. Cura tgi signour Habakuk è
mort nov onns pi tard, è la sia bara svaneida e mai neida cattada.
Pero igl sies spiert veiva anc oz ainten chel casti. Igl tatg da sang
svanescha per navot.
Donna Miller
Tge relaziuns ainten chella tera. È nign s’occupo da chel
mordraritsch?
Jack
Tge badoias! Cun Sillit Bang svanescha chel tatg an en hui.
Donna Camen corra tar Jack, chel ò gio antschet a puzager igl tatg,
chel svanescha an en hui.
Tge vaia detg! Sillit Bang vign mester a mintga tatg. Chegl ins vess
gio pudia far avant quattertschent onns
An chel mument en tgametg cler, la fanestra vign sclareida, en
tung. Donna Camen metta la fatscha tranter igls mangs e vo an
svanimaint. Jack la tschiffa e la posa ainten ena pultrunga, Jack e
Virginia s’occupan da donna Camen


3
Donna Miller

Tge lainsa pomai far cun ena casarina tgi vo an svanimaint durant
igl sies taimp da lavour?
Miller
Ella po piglier siva igl taimp da lavour tgi ella smantgainta, alloura
capitarogl mai ple.
Donna Camen sa desda
Miller
E gio ògl effect!
Donna Camen
fò la crousch
Per l’amour da Dia, per l’amour da Dia, igl spiert è s’annunztgia. Ia
supplitgesch, betg seias nuncartaints.
Ella perda igl tgea e bragia aint igl sies faziel da nas.
Chegl èn schlets segns. Ena disgraztga vign a capitar ainten chel
casti.
Jack
A chella scatla viglia vaia gido da puzager igl tatg. Ed anstagl dad
esser angraztgevla vign’la anc histerica.
Virginia
Jack, maniera! Uscheia na post betg discorrer cun donna Camen.
Miller
buntadevel
Bunga donna, Az chiete. I na dat betg spierts.
Igls schumblers corran or dad isch, donna Camen tgappa en sagl.
Donna Camen
Signour, ia Az supplitgesch tar las olmas digls mies babungs, na
discurri betg uscheia!
Îgleida precauta.
Vous provotgez igl spiert.
misterious
Avant betg schi dadei ò la sgigneida digl spiert sblitgia la perucca
digl signour Rosatsch - chegl durant angal ena notg.
Ella varda anturn tot loscha.
Donna Miller
Oh tge interessant!
Donna Camen dat fleissa digl tgea.
Donna Camen
La bela signoura Demarmels purtava adegna ena bindel da vale
anturn culiez. Chel bindel zoppa las nodas dallas arsas tgi igl mang
digl spiert ò fatg. Igl mies tat, barmeir, ò anc via sez.

Jack
Tge, igl culiez, las nodas u igl bindel!
Donna Camen scassa indigneida la testa.
Virginia
Chegl è trest. Chella pora giovna!
Donna Camen dat digl tgea.
Miller
La gliout se cò ò para da far navot migler tgi da rachintar istorgias.
Donna Camen
gioia igl davos tromf
Igl tgombrer digl mies tat, Martegn, ò via scu tgi igl spiert giuiva da
cler bel de a tgeiel cun la sia ôssa e la testa era la culla.

Virginia
Por toc! Ins vess betg pudia cumprar dretg tgeiels per el?
Ord spira snavour resta donna Camen cun bucca averta.
Donna Camen
Martegn ò betg surpurto chel evenimaint ed è sa schluppetto.
Chegl è la realitad.
Jack
Igl sa schluppetar forsa bagn – ed igls tgeiels?
Donna Camen
surstada da tanta
nuncardientscha
O per plascheir, betg fasche putgea!
Ella storscha igls mangs.
Ia na surpurtess betg, schi capitess ensatge a Vous u a Voss
unfants.
Ella bragia.
Ed ia – ia fiss la colpa perchegl tgi ia Az va betg avertia scu tgi totga.
Jack s’allontanescha e mossa tgi el tigna la casarina per narra.


4
Virginia vo alla fanestra e s’occupescha cun l’inscripziun.
Donna Miller
Vous n’avez betg d’aveir remors da cunsienztga.
Donna Camen
respirescha, schi er betg digl
tot persvadeida
Vous ischas mengia bunga cun me pora donna.
Donna Camen badunga la sala.
Donna Miller
Ò la suprastanza digl cumegn da Surses rachinto ensatge d’en
spiert cura tgi te ast sottascretg per cumprar igl casti?
Miller
Geabagn, chell’istorgia am ò’l rachinto igl mastral, avant tgi vagn
concludia la vendita. Ia va ....
Igls schumblers corran aint dad isch cun balesters ed interrompan
igl discurs.
Jimmy
Mamma, pudainsa eir or aint igl parc?
Donna Miller
Lez betg en biscuit?
Bobby
Oh mamma, chior dat suglegl!
Miller
Ah schi dai, ge!
Igls schumblers corran giuador.
Donna Miller
Tge levas deir Miller?
Miller
Ia va cumpro l’antiera mobiglia ed igl spiert vetiers. Ia dareiv d’en
paeis modern noua tgi è pusssebel da cumprar tot cun raps.
Donna Camen porta igl té. Ella amplanescha igls cuppegns.
Ia pains, tgi cun igl noss spiert pudessans anc far en affar a Las
Vegas.
Virginia
durant tgi ella porscha igl
setger
An mintga cass ò igl spiert anfignen ossa anc nign manager
american.
Donna Camen
Siva da quattertschent onns, exact siva digl 1616 è igl spiert fitg
renumo. El cumpara regularmaintg avant tgi en commember da
famiglia mora.

Miller
sitg
Chegl spiert sumeglia agl noss medi da famiglia. Chel vign er
adegna curt avant tgi ensatge mora.
Tots reian. Donna Camen è indigneida e vo.
Uman
Scena 2
Sala igl de proxim. Sen meisa ògl candeilas. A meisa tschaintan
donna e signour Miller e Virigina, els discorran. Virginia fò lavours a
mang, donna Camen rumegia se. Igl tatg digl cheminé è puspe cò,
pero rosa.

Donna Miller
Jack vess gio dad esser da return dalla staziun.
Miller
varda sen l’oura
An diesch minutas vignigl. Ia sung plagn marveglias scu tgi igl
pitschen Freddi vei or siva digls examens reuschias.
Virginia sbassa igl tgea.
Donna Miller
Te manegias signour Alfred, Miller!
Miller
sbaffagiont
Signour anve, signour annò. Chel duess igl amprem mussar tge tgi
el so!
Virginia sbassa igl tgea anc pi bass.
Donna Miller
Ma tedla! Siva digl sies stupenta master lavoura el gio tigl ministeri
digl exteriour.


5
Miller
Per esser sincer, ia less betg tgi el s’interessescha seriousamaintg...
Donna Miller
interrompa
Miller! Te ist sainza maniera!
Virginia
bandunga la meisa
Stgisa, mamma!
Miller
Tge ègl?
Donna Miller
Chegl era ossa propi sainza risguard.
Miller
Anriclo e sursto
Ia va betg savia tgi la pitschna ò plascheir da Freddi.
Donna Miller
Virginia è nign unfant ple.
Miller
La mia tgera, ègl basignevel da maridar gist siva la scola??
Donna Miller
Te ist en egoist vigl. E digl reminet, signour Alfred dereiva d’egna
dallas famiglias las pi viglias digl paeis.
Miller
Ia cat betg desiderabel tgi mintga Americana survign per
dieschdotg onns prousadad ena carunga da contessa.
Donna Miller
Te ist impussebel! Tge ans impedeschas da colliier lour cultura
viglia cun la nossa diligenza?
Miller
È bung.
Donna Miller
Signour Alfred è fleissa e curtaschevel e surtot attatgea a Virginia.
Miller
È bung.
Donna Miller
Ed ia crei, tgi Virginia vigna cuntainta.
Miller
È bung.
Donna Miller peglia ainta mangs ena brev e ligia per sasezza.
Signour Miller repeta adegna puspe „è bung“.
Donna Miller
Miller! Cala da repeter „è bung“. Ia dei ansomma navot ple.
Miller
Te ast betg discurria? Stgisa, darling.
Tots dus reian. Alfred e Jack aintran. Miller stat an peis e vo vers
Alfred.
Miller
Bavegna tger Freddi. Ia va santia tgi Vous vegias reuschia
excellentamaintg igls examens. Gratulaziun da mia vart.
Alfred
s’anclinescha
Cordial angraztg.
Vo tar donna Miller e la benevainta cun en bitschamang.
Bun de, stimada signoura. Cordial angraztg per l’invitaziun.
Donna Miller
Sincera gratulaziun pigl studi fitto e tot bung per la veta futura.
Alfred fò ena stgava.
Alfred
dat igl mang a Miller
Bun de, ed anc eneda angraztg fitg, signour Miller.
Tots tschaintan a meisa. Alfred varda anturn scu schi el tschartgess
ensatge. Miller ligia. Virginia aintra. Alfred saglia an peis. Jack
sfrigna.
Virginia
Bavegna Freddi. Cun grond plascheir vagn nous santia tgi te ast
reuschia.
Sa dattan igls mangs. Dantant schluitan igls schublers aint dad
isch. Tots dus ena flour davos igl dies.
Alfred
Ist te neida bela.... neida gronda.
Remartga igls schumblers, lascha liber Virginia e tanscha igls
mangs agls schumblers.
Cò èn igls dus igls pi giovens. Bun de!
Igls schumblers teiran nonavant las flours, vetiers aint igl duet.
Jimmy & Bobby
Nous gratulagn per la finiziun digl studi.
Alfred
ferma las flours ve digl
tschop
Vusoters ischas magnifics.
Tots reian dad ot. Virginia ed Alfred sa tschaintan. Bobby vo ve tigl
cheminé e remartga igl tatg.


6
Bobby
Cò è’l puspe igl tatg da sang.
Igls giovens saglian an peis, Miller sa struba vers igl tatg.
Jimmy
Ätsch, Jack, igl ties med ò betg gido.
Bobby
mossa
Pero ossa è igl tatg rosa.
Virginia
surstada
Rosa?
Sa tschainta e scassa igl tgea.
Jack
Ia crei betg tgi chegl vegia da far ensatge cugl mies med.
Puzegia puspe igl tatg.
Chegl sto esser ensatge oter.
Miller
Forsa tgi la superstiziousa donna Camen igl ò refatg? Oz sarainsa
tot las portas, Jack.
Tots von.
Alfred
Tge è chegl cun chel tatg?
Jack
Avant quattertschent onns duess en nunimporta signour aveir
mess or da peis la sia donna. Igl pi tschunsch ò’la do or mengia bler
raps per calzers e cò ò igl om pers la pazienztga. Chels da Riom
creian perfign tgi chel om geia anc ossa anturn scu spiert.
Donna Miller
durant eir veador
Ni, signour Alfred. Rachinte’m tge tgi dat da nov aint igl martgea.
Alfred
Îgleida perstgisonta vers
Virginia
Cun plascheir!
Tots von. Ainten sala vignigl planget stgeir. Tras las fanestras ins
vei la gligna e las sumbreivas dallas plantas tgi vignan muantadas
digl vent. En’oura da clutger totga las dodesch. La tapeta da mang
dretg sa derva. I gleischa verd. Musica da spierts. I sorta en spiert
tgi gleischa verd. Igl spiert ò ena fatscha alva cun bleras fodas,
foppas dad îgls verdas, anturn igls îgls ours cotschens. Igl nas è blo.
La bratscha sot e las tgommas anfignen tigls schanugls alvas e
nievas scu igls mangs. Igls tgavels èn lungs e sbriglias. Tgotschas
anfignen tigl schanugl e giacca sdratschleidas e tschuffas. Porta
pantoflas viglias. Ve da las tganvelas penda ena cadagna grossa.
Ainta mang ena calour. Vo dascous en pêr zaps anavant. La tapeta
sa sera. En tgang giappa. Igl spiert stat salda e tedla. Puspe silenzi
da morts. Igl spiert schluita anmez la sala, gesticulescha cun la
bratscha, schema en pêr gedas, schluita ve tigl cheminé,
smanatscha puspe cugls bratschs e refò schamont igl tatg cun la
calour verda. Igl spiert vo anavos aint igl mez dalla sala, scadagna
scu en nar las cadagnas, schema. Igl isch da mang dretg sa derva.
Miller aintra, ainta mang ena clocca ed en candelaber. El porta ena
mantella e pantoflas. Illuminaziun en po pi clera. Igl spiert
balandrescha a sanester e vign eira.

Miller
totga igl puls
Igl mies puls è normal, 64 colps la minuta. Tuttegna, ia va santia
scadanem d’ena cadagna.
Sursto
Ossuscheia tuttegna!
Vo vers igl spiert.
Tger Nussigner!


7
Igl spiert stat scu ena pitga da sal.
Possa supplitgier dad onscher en po las Vossas cadagnas. Ia Az
dung en zichel ieli da mecanica da precisiun - Balistol. Chel geida
immediat.
Vo tar la meisa. Posa la clocca ed igl candelaber.
Ia igl pos cò dasper la gleisch. E schi duvrez an daple, Az saia
organisar chegl. Good bye.

El vo. Igl spiert igl varda cun bucca averta. Tottanegna saglia’l ve
tar la meisa e patta giumez igl ieli ed igl candelaber, el rei scu en
nar. Ossa sa derva igl isch da mang sanester. Igls schumblers
aintran dascousamaintg ed armos cun plimatschs. Igl spiert dat en
sagl e leppa cun sbrigiamaint antras igl isch dalla tapeta tgi sa
derva. Igl isch dalla tapeta sa sera immediat siva da chegl tgi igl
spiert è davent.
Jimmy
Lò! Lò!
Patta igl sies plimatsch e palpegia igl meir.
Bobby
Tge tuppadad. Donn tgi vagn betg savia tigneir a mustrign el!
Jimmy
Noua è’l er lippo, chel tgaiatgotschas?
Tots dus sosdan.
Bobby
Ah merda! Ia vign a letg.
Tots dus von. Stgeir. Siva en mument sa derva la tapeta. Musica da
spierts. Gleisch verda. Igl spiert turna, evitescha da scadanar las
cadagnas, varda anturn tamanto, vo alla meta agl manevel dalla
fanestra, metta la testa aint igls mangs e schema dei e terribel.
Alloura vo igl spiert vers anavant, fò pugns.

Spiert
Impertinent – apatic – affront!
El schema dei ed impressiunont, vo planget an schanuglias. Sa
metta an peis vilo, scassa igls pugns. Schema puspe
cumpassiunevel cun gestas  da resignaziun. Smanatscha rabgianto
e marmogna, interrot da  ferm schamem e pôssas:
Spiert
A me – igl spiert da Riom -
asmatic
digl tal – l’antiera val
penetront
trembla
apatic
ieli da velos
El schema terribel, saglia anavant, pugns, cratschla
Vendetga! – Vendetga!
Dat ansemen e ragogna, la gleisch sa steida.
Uman
Scena 3
La sala la dumang siva. Virginia aintra, ainta mang ena scatla da
calours, ve digl bratsch ena tastga da mangs.
Virginia
Igls oters ansolvan anc. Ossa saia bagn vurdar sch’è propi sto igl
spiert.
Vei igl tatg verd.
Effectiv! Ier ò’la mantgeda la calour rosa ed oz igl verd.


8
Discorra vers igl cheminé.
Signour spiert, ia cat stgivous da Vous d’angular ena calour siva
l’otra, angal per refar chel tatg vigl e treid.
tresta
Ia sa bagn betg cumprar mintga de novas calours, alloura
s’accorschan chegl igls oters.
Smanatscha e fò igl botsch. .
Schi dei chegl a bab, alloura vigna’l  vilo, signour spiert!
Sa tschainta e posa la testa aint igl mang.
Tge è chegl er, en spiert? Forsa betg daple tgi igls noss pansiers
grevaditschs?
Zaps vignan pi manevels, ella stat an peis, cumpassiunevla
Vo bagn, bun om vigl. Me stost betg tameir. Ia at tradesch betg.
Zoppa spertamaintg la scatla da calours ainten la tastga da mangs.
Alfred aintra scu amprem e saleida Virginia. Donna Miller, Miller,
Jack ed igls schumblers aintran. Tots saleidan l’egn l’oter. Igls
schumblers sa pendan ve dad Alfred.

Jack
Bun de, bun de, tots ansemen. Tge è er marscho chesta notg?
Bobby
Igl spiert è sto cò!
Tots sa tschaintan.
Donna Miller
Incredibel!
Virginia varda sen la sia tastga da mang. Jack è sceptic.
Miller
Vers l’egna da notg vaia santia en terribel fracasch. Sung
naturalmaintg ia a vurdar tge tgi è.
Donna Camen aintra e stat tigl isch.
Cò stat en cumpogn e scadagna cun cadagnas!
Donna Camen svanescha cun en bratg.
Jack
La scatla viglia Camen crei ossa d’aveir raschung.
Donna Miller
Jack, deportat!
Jimmy
Nous vagn er via igl spiert. Lò ainten chella pare è’l svania.
Donna Miller
Propi interessant!
Tots vardan se per la tapeta.
Miller
Ia stò conceder, igl è sto sceptic da me da snaer l’existenta da tot
igls spierts. Ia va purschia ieli per onscher las cadagnas, pero è’l ò
lia saveir da navot.
Donna Miller
Fissigl betg pussebel digl far far las sias lavours durant las ouras
normalas da lavour, scu tgi mintga carstgang ruschanevel fò? Ins
vess dad andrizzar en li per el.
Jack
Forsa tgi ins savess far ena show, alloura survagniss el 50% digl
gudogn.
Miller
Ia sung propi ampermalo tgi igl spiert ò refuso igl mies schintgetg.
Ia va betg gia igl intent dad offender igl spiert.
Igls schumblers controlleschan la pare ed igl cheminé, veian igl
tatg.
Miller
Schi igl spiert respectescha betg las ouras da pôss, alloura igl vainsa
da piglier davent las cadagnas. Cun chella canera nign tgi vign da
durmeir.
Bobby
Bab, bab! Igl tatg è puspe cò!
Jimmy
Pero ossa è’l verd!
tots
Daveiras! Incredibel! Cò è’l! Varda angal! Propi? Tot verd!


9
l’egn tranter l’oter
Donna Miller
Ia cat chegl sainza risguard da chel spiert. Adegna puspe
smarlatte’l la nossa pare sobra.
varda sen l’oura.
Unfants, ia stò eir alla staziun. Oz è l’amprema seduta dalla
suprastanza dall’uniun „Coiaturtas“. Virginia, vignst te er?
Virginia
varda desillusiunada tar
Alfred
Gugent, mamma!
Jack fò or igl tatg.
Bobby
Chegl è curious. Scu pomai è igl tatg dumang?
Jimmy
Lainsa far ena scumessa, Jack? Ia met en franc sen blo. E te, Jack?
Jack
Ast te ansomma en franc, pitschen?
Jimmy
Bab paia.
Jack
So, ia vign ossa a tgatscha da glioirs!
Jimmy und Bobby
Nous er! Nous er!
Tot treis von. Miller ed Alfred sa tschaintan e ligian la gasetta.
Alfred gerschegia tot igl taimp ve tar Miller, Alfred dosta immediat
la gasetta cura tgi Miller lascha sbassar la sia gasetta.
Alfred
ampatgea
Signour Miller, Vous savez bagn tg’è tg’ia resaint per Virginia.
L’igleida da Miller resta fitgeida. Alfred stat an peis agito.
Possa dumandar igl manga dalla Vossa feglia?
Miller
mossa ad Alfred da sa
tschantar, pondero
Tger amei! Vous am ischas propi simpatic, pero...
varda giumez, dolza anetgamaintg la testa, curt
Sche, tamez Vous spierts?
Alfred
consterno totalmaintg
Tge? Signour Miller? Tema da spierts? I dat nign tgi so deir scu tg’el
vign a reager an ena situaziun nunspitgeida – chegl è cler.
Miller
Vous ischas sincer. Angal carstgangs malmadeirs ampurmettan
ensatge malpondero.
Alfred
Signour Miller, ia dumond igl mang dalla Vossa feglia e Vous
discurriz da spierts.
Uman
Scena 4
Sala, seira tard. Igls schumblers rasan arveglia e gottas plattas.
Teiran ena soua tranter dus soptgas, a travers la sala.
Bobby
Posa la soptga lò aint igl cantung. Ed alloura igl feil anturn la
tgomma!
Jimmy
Salda! Igls oters sa desdan schiglio!
Els on fitto.
Bobby
So! Ia scumet tg’el vign a crudar a teisslung!
Jimmy
Schi el vign ansomma oz!
Bobby
Ins na pò betg sa fidar d’el!
Jimmy
Pssst!
Tots dus tedlan.
È sto navot.
Bobby
Ed ossa spertamaintg a letg!
Segls pizs digls peis svaneschan igls schumblers. Stgeir. Angal la
gligna splendurescha tras ena fanestra, chi e lò zuppo da neivlas.
La tapeta sa derva, gleisch verda, musica da spierts. Igl spiert


10
schluita noadaint scu la seira avant, pero sainza cadagnas. Varda
anturn tot despero, fò segns da smanatscher, sglischa or sen
en’arveglia e dat an tgigl cun far ena canerunga e sbrigeir.
Schamond tschainta igl spiert sen ena soptga e tigna las membras
tgi fon mal. Aint dad isch dasper igl cheminé vign Miller, an
mantella da bogn, aint igl mang sanester ena gleisch da cassatga,
aint igl mang dretg en revolver. Igl spiert saglia an peis e vot
attatger Miller.
Miller
Se cugl mangs, schiglio sagetta!
Da dretg vignan igls schumblers cun balesters e Jack cun ena
candeila.
Jimmy
Lò è’l! Bobby, sagetta!
Bobby sagetta, totga pero betg. Igl spiert corra sbrigiont dalla
rabgia cun sagls manevel agl isch sanester, stat salda e rei
smisirevel. Donna Miller vign aint dad isch, aint igl mang sanester
ena clocca. Igl spiert vign eira. Jack zappa avant la tapeta.
Donna Miller
tigl spiert
Ia crei, Vous stez betg schi bagn. Perchegl az porta ena clocca
vinars da steilalva da Savognin. Schi la biglia dovra en stompel,
alloura s’accurschez bagnspert tgi chegl è ena stupenta masdegna.
Igl spiert mossa igls pugns.
Bobby
Jimmy, sagetta!
Jimmy sagetta, totga pero betg. Igl spiert dat en sagl per neir ve tar
la tapeta. Igl spiert remartga tgi Jack stat avant la tapeta e dat sur
la soua. Igls schumblers reian dad ot. Igl spiert stat puspe an peis,
steida la candeila dad Jack e svanescha aint igl cheminé, lò
gleischigl verd. Igls schumblers suondan igl spiert aint igl cheminé
noua tgi travagleschan.
Donna Miller
Tge cumpogn balurd! Pertge vot el betg stranglar chel zichel
masdegna! Gl’è bagn sto evidaint, el sa santiva mal!
Miller
Ia sa betg propi schi las masdegnas modernas igl gidan.
Donna Miller
An mintga cass stò’l dar pôss! Cun ena tala canera da notg sunga
betg fitta avonda igl de proxim. Miller, te stost ager!
Miller
Naturalmaintg! Energic! Ossa von tots a letg, immediat!
Tots von. Stgiraglia. La tapeta sa derva, musica da spierts, gleisch
verda. Igl spiert vign nonavant palpagiond. Fò grond’attenziun da
betg tgappar aint ensanouas. Ainta mang ena calour. Igl spiert sa
tschainta, stretga cun en mang igl stgagn, metta igls mangs egn
ainten l’oter e schema dallas dolours.
Spiert
Oh igl mies stgagn, oh igl mies mang!
Sa lamainta e schema dei, stat an peis an rabgia, dat ena
stramblada digl mal. Plagn furia.
Spiert
Ia stgem dalla rabgia!
Dat puspe ansemen – stretga schamond las membras tgi fon mal.
Rei da chegl treid, scassa igls pugns, sa struba puspe digl mal. Sa
stenda smanatschont, vign prest betg da discorrer spir agitaziun.
Spiert
Spitge angal! Vusoters!
Scu ena furia ve e no, trembla e dat puspe ansemen, zoppegia tigl
tatg da sang, igl stretga schamond, vo ve tar la tapeta, chella sa
derva, vo davent apatic, en bratsch ad ot.
Spiert
Or digl vaschel da plom fatscha vendetga!
davent


11
Uman
Scena 5
Sala da de. Jack aintra cun tgatsch, Alfred aint d’en oter isch cun la
testa a bass, deprimo.
Jack
Ora grondiousa da premaveira, tge manegias Freddi? He, tge è er
cun tè?
Alfred

Äh, tge? Ah, igl è uscheia. -  Ah, Jack. Igl ties bab è en bung om,
pero pertge ò’l ena picca ancunter me?
Jack
Te veist spierts da bel cler de! Gida’m igl amprem da scurantar chel
dalla notg!
Alfred
Te snarregias tot. Chegl catta -
Jack
Sainza maniera? Cala da discorrer all’angronda! ?
Alfred
Ia va - ähhm – la tia sora …
Jack
Chegl son tots. Chegl è betg en muteiv dad esser trest, segl ple da
far ena baracca.
Alfred
Sast te alloura scu tgi stat – cun  - chella -
Jack
Amour, manegias te? Nign tgi la so descreiver, pero mintga tabalori
la s’accorscha.
patetic
Freddi, ia resaint cun tè!
Alfred
Te? Alloura do’m en cunsegl scu tgi totga! Ia adoresch la tia sora!
Jack
Or cugl marmogn!
Alfred
Ia va dumando igl mang da Virginia agl ties bab.
Jack
Sainza aveir success, scu tg’ins vei! Ed ella, ast ansomma gio la
dumandada?
Alfred
Igl amprem leva ...
Jack
Te stost discorrer cun ELLA! ELLA sto esser perancletga!
Alfred
Tge nizzegia chegl, schi igl ties bab dei na?
Jack
Chel dei ea, schi vusoters dus ischas peregna. Tge ò’l detg?
Alfred
El ò dumando schi ia tema spierts.
Jack
Tipic! Igl è er sto tuttegna cura tgi la mia mamma ò surpiglia la
pussanza avant 25 onns.
Alfred
Cun tè ègl betg pussebel da discorrer raschunevel.
Jack
Lotiers ist TE betg bung!
Alfred
Serious: Tge duessa pomai far?
Jack
maseira igl puls ad Alfred
Fitg normal. La migldra masdegna cunter igl esser inamuro è da
maridar.
Alfred
Chegl lessa gio, pero …
Virginia aintra
Jack
Alloura fatscha ossa chegl tgi igls pi pacs politichers fon ad ouras:
sa retrer!
Jack vo
Virginia
Alfred, tge è er cun tè? Igl davos taimp èn igls ties îgls uscheia
trests.
Jack
Virginia, te sast.
Virginia
Freddi, tot è bagn bung.
Alfred
Manegiast propi, Virginia?
Peglia igl sies mang
Virginia
Savevast chegl betg?


12
Igl porscha er l’oter mang.
Alfred
Pero igl ties bab …
Igls schumblers tgittan aint dad isch, igls balesters ainta mang.
Virginia
… ò alla fegn finala adegna fatg tot chegl tgi la mia mamma leva.
Bobby
Vea Jimmy, chels veian or curious. Sen chels pudainsa betg
sagettar!
Uman
Scena 6
Sala la seira, illuminada dalla gleisch da candeila. Igls schumblers
schluitan tras igl isch, tot dus an tgameischa da notg. Bobby porta
en indrez per metter an peis ed ena zitga tgavreida cun rosnas per
îgls, bucca e nas, Jimmy porta ena tavla, ena cuntgidela ed en
baclena. Sanester digl cheminé posigl igl spivantegl. En peir electric
ainten la zitga, la tavla lò noua tgi fiss igl vainter. Dantant da
metter tot agl post fonigl adegna segns da star salda e far
attenziun. Alla fegn contaimpligl lour spiert, son prest betg tigneir
igl reir e svaneschan segls piz digl peis, riond. Els peglian la gleisch.

Bobby
Bung, Jimmy.
Bobby petga a Jimmy sen la spatla. Stgirainta notg. La gligna
gleischa tras la fanestra. Avant la fanestra sa muaintan las
sumbreivas dallas plantas. Igl vent ramurescha. La tapeta sa derva.
Musica da spiert. I gleischa verd. Precautamaintg vign aint igl
spiert. La tapeta sa sera. Igl spiert è stupia perchegl tgi el sainta
ensatgi a runtgier. Fò en segn da mang per mussar tgi tot seia
salda cura tg’igl runtgier cala. Palpegia anavant.
Porta en bacleni alv, ena tgapela largia cun plema cotschna. Ainta
mang en stilet cun nezza sfunsabla. Dolza igl bratsch e dat furadas
ainten l’aria. Da taimp a taimp gleischa igl spiert verd. La musica
da spierts cala anetgamaintg cura tg’igl spiert antscheva:
Spiert
penetront
Tramble!
Smanatscha vers igl tatg tigl cheminé
Spiert

A tè ...
Vo dascous, illumino fitg ferm verd, cun gop sur l’antiera tribuna.
Fò zaps lungs, la bratscha standeida scu greflas. Da mez sa ferma
igl spiert e stompla cun gost treis gedas igl stilet aint igl cor,
schema sgarschevel vetiers. La gleisch verda vign normala. Igl
spiert sa drezza se vilo. Fora scu en nar ainten l’aria.
Spiert

Canaglia americana – canaglia crudevla!
Fò en zap anavant, stenda igls mangs alvs, sbassa els treis gedas,
scu schi el igls pusess ad ensatgi segl pèz. Igls posa alloura segl sies
cor e sa scassa plagn snavour. Sa sgoba, vign panserous.
Spiert

La pitschna dunschela?
Sbarbgliotta.
Ah, uscheia bela e doltscha.
Sa dat en stompel.
Totga tar la canaglia americana!


13
Segn svaletont cugls mangs, vo tigl isch, posa ve digl rom, suspeira
a fons. Rei da chegl treid, vo vilo ainten mez e fora anturn scu en
nar.
Canaglia sainza respect. A vusoters …
Igl spiert vei igl spivantegl. Ord spir tema lascha’l crudar igl stilet,
trembla cugl antier corp e sbrigia:
Spiert
Ageid!! En spiert!!
Patta igls mangs avant la fatscha, corra scu en nar tar la tapeta e
svanescha. La gleisch sa steida. Tot stgeir. Igl clutger totga las
quatter. I fò de. Igl spiert vign puspe or dalla tapeta, ainta mang
ena gleisch da cassatga.
Spiert
tamanto
Hu, hu, hu. En spiert.
Sa scassa. S’avischinescha plang planget agl spivantegl. Stat salda
avant igl spivantegl e scassa consterno la testa. Gleischa cun la
gleisch segl spivantegl, peglia la tavla e bustabescha plang:
Igl spiert digls Miller’s! Igl sulet, orginal e verdevel. Tot igls oters èn
sfalsifitgias!
Patta giumez la tavla, dat en sagl anavant, mangs an pugns, scu
ena furia.
Chels smaladias maltratgs!
consterno
Am on tschif.
Vo stanchel ve tigl cheminé, vot antschever a colurar igl tatg. Stat
salda, contaimpla igl tatg, patta davent la calour, fò cugl mang en
segn da capitular. Vo damez, en cot canta, dolza igl mang per
angirar.
Schi igl cot canta la sagonda geda, alloura capitaro en mazzamaint
sgarschevel  - i dat en massacher!
Spetga, varda anturn, pero igl cot canta betg ple. Lascha crudar la
bratscha.
Pigl diavel cugl cot.
Schluita resignia tar la tapeta.
Planget vignigl cler. Donna Camen aintra, stupeida, sbrigia, fatscha
aint igls mangs e sa lamainta:
Donna Camen
Oh, chels unfants americans. Sainza respect. Per l’amour da Dia,
scu vo chegl a fittar?
Cugls mangs alla testa
Chegl è mengia bler per me!
Miller
Ma donna Camen, er Vous ischas stadas eneda en unfant.
Donna Camen
tgappa en sagl
Signour, ia Az supplitgesch, tar la Vossa beadientscha...
Miller
È bung!
Remartga igl stilet
Tge ègl chegl?
Igl peglia se .
Donna Camen
Igl spiert è sto cò.
Fui an totta prescha.
Miller
Curious!
contaimpla igl stilet
La cratschla viglia para dad aveir raschung. Er la sagonda clocca ieli
è svaneida. Ò igl spiert ...
schumblers
Bab, bab, è’l sto cò?


14
noadaint cun plunts e fratgs
Miller
È chegl igl voss stilet?
Schumblers scassan igl tgea.
E bagn, alloura ègl sto igl spiert.
Jimmy
Mossa no!
Bobby
Chel ò’l pers.
Jimmy
Igl spiert ò franc do en terribel sagl.
Bobby
Igl tatg da sang è davent!
Schumblers
Chel ò igl nas plagn! Chel ò igl nas plagn!
Bobby
Chegl stuainsa eir a rachintar a Jack!
Miller
panserous, contaimpla igl
stilet
Schi el ò propi piglia igl ieli? Forsa è’l tuttegna raschunevel. Pero
tge vot el far cun ena gleisch da cassatga?
Uman
Scena 7
Sala la seira, illuminada da candeilas. Miller ligia la gasetta,
Virginia fò lavous a mang, igls schumblers gioian. Donna Miller
tschainta avant igl cheminé, discorra cugls giovens. Alfred, fitg
melanconic, contaimpla dascousamaintg Virginia.
Bobby
Te Jack, gio siva dad otg deis è igl spiert betg ple cumparia. Forsa
tgi la premaveira igl fò betg bagn?
Jack
Tge ancleist er te da chegl?
Donna Miller
plagn ramproschas
Jack!
Jack
varda sen Virginia
Stoptga dar tals cass!
Jimmy
Siva da chegl tg’el ò pers igl stilet ègl er fitto cugl tatg.
Bobby
Tuppadads! Chel tgagliatgotschas ans cuescha betg igl spass!
Jimmy
Vagn spitgia adumbatten mintga seira.
Jack
Tge lez er? Vusoters stuez durmeir!
Bobby
Te glisner! Te igl liegias er!
Donna Miller
Vusoters tgappez tots da freid. Miller, fò finalamaintg ensatge!
Miller
lascha sbassar quietmaintg
la gasetta
Naturalamaintg. Da notg vign durmia!
stat an peis, planget
Ia pains, igls spiert ò fatg spiert.
Donna Miller
Buna notg, unfants.
Vo cun Miller.
Tots
Buna notg. Durmi bagn!
Alfred e Virginia von.
Jimmy
tar Jack
Pertge ans ast tradia?
Jack
Chegl è la vossa colpa.
Bobby
Te Jack, vagn panso da pender ena beschla amplaneida cun ava sur
igl isch digl suler.
Mossa a sanester.
Jack
Bung, pero siva sainza stucs a letg.
Jimmy
Chegl faschainsa.
Jack
Ampurmettas?
Igl porscha igl mang.
Jimmy
Igls mangs segl dies.
Stò chegl esser?


15
Bobby
Cun la beschla plagna ava.
Jack, gida.
Jack
rei
Pero salda!
Jimmy
Ea, cler.
Ferman la beschla sur igl isch sanester.
Jack
Buna notg, vusoters bindungs.
Vo or digl isch da mang sanester.
Igls schumblers peglian la gleisch e von riond. Stgeir. I totga las
dodesch. Musica da spierts. La tapeta sa derva. Igls spiert vign or.
El ò aint ena tgameischa alva, igl grogn è liia se. Igl spiert porta las
cadagnas, ainta mang la clocca dad ieli. Peglia or dalla tgameischa
la gleisch da cassatga ed illuminescha tot. Vo anavant tamanto ed
onscha las cadagnas. Amprova dad evitar mintga canera e vo
angal zap per zap anavant.
Spiert
apatic
La lavour antscheva! A chels mossa, lagn vurdar tgi tgi rei scu
davos!
Vo alla metta tigl isch sanester ed igl derva cun en stratg, cò sa
sveida l’ava sen la sia testa.
Schumblers
Cumparan igl madem mument agl isch.
Buh!
Ossa cumpara er Jack e sagetta cun ena pistola dad ava. Igl spiert
leppa tras igl cheminé, Bobby, Jimmy e Jack reian da schluppar.
Bobby
Tedla.
Psst, psst. Cò vign ensatgi.
Schumblers von, Jack spetga tigl isch dretg tg’è avert.
Donna Camen
cun candeila, isch damez
Dia, gida’m.
tamanto
È cò ensatgi?
Jack
Na!
Donna Camen
Dia seia ludo!
Tot dus von. Stgeir. I totga las set. I vign planget cler, igl spiert
tschainta cun la vistgadeira da scena 2 ed ena schlengia grossa
anturn culiez, pero sainza cadagnas, alla fanestra. Igl spiert
trembla, ò para fevra, discorra rac.
Spiert
Ossa vaia anc tgappo dafreid! Tgi so schi ia va da mureir – ah, vo
gio mianc.
Virginia
Varda tras igl isch da mang dretg, targigna, sera igl isch e vign aint
sainza tgi igl spiert s’accorscha. Virginia s’approximescha planget
agl spiert.
Chel por viglet. Pertge è’l angal talamaintg sainza giudezi.
Vo quietamaintg ve tigl spiert, chel tgappa en sagl, amprova da
lippar ò pero betg la forza. Stat tschanto.
Vous am faschez profondamaintg malaveta, pero schi Vous ischas
raschunevel, alloura nign ple tgi Az tainta.
Spiert
Scu savez er pretender uscheia ensatge dad en spiert? Ia sto
scadanar las cadagnas e schameir tras rosnas da clavs. Chegl è igl
mies mastier.
Tossa fermamaintg.
Virginia
Chegl è nign mastier! E tgappo dafreid vez er anc. Vous savez exact
tgi ischas stos en schlet carstgang. Vous vez mazzo la vossa donna!


16
Spiert
Cale da moralisar! Vous preditgez migler tgi qualtgi prer.
rei sbaffagiont.
Vous stuessas maridar!
Virginia
offeisa
Pertgi possas alloura er mazzar me!

Spiert
Fò en segn da na.
La mia donna era treida e cuschinava miserabel. Pero tge lez. Gl’è
propi betg sto gentil digls sies frars d’am lascher mureir dalla fom,
angal perveia da chella sora!
Virginia
Lascher mureir dalla fom?
cun cumpassiun
Tger signour spiert, ia manetg signour Habakuk, lez en traclo, ia va
egn.
Spiert
Angraztg, angraztg. Damagler supporta betg. Ischas Vous propi
americana? Vous ischas bler pi gentila tgi la Vossa famiglia
gropatscha e malsincera.
Virginia
energica, dat cun en pe
Tasche! Vous ischas grop e malsincer! Vous am vez angulo tot las
calours, igl davos perfign igl verd. Ia Az va betg tradia, er sch’ia
sung stada fitg vilada. Ed ansomma, tgi ò gio via eneda en tatg da
sang verd?
Spiert
tamanto
Ma- ma, chegl è betg la mia colpa! Scu oter duessa er malager igl
tatg da sang?
Virginia
vilada
Ia vign ossa!
Spiert
Na, ste per plascheir! Ia sung uscheia disfurtino. Ia less navot oter
tgi durmeir e na sa betg. Siva da quattertschent onns vaia betg clos
îgl.
da bass
Siva da quattertschent onns!
Virginia
Tot seriousa e cun cumpassiun. Sa tschainta avant igl spiert e
contaimpla la sia fatscha.
Pover – pover – spiert. Dattigl nign li noua tgi Vous pudessas
durmeir eneda?
Spiert
varda or da fanestra, plang e semgiond
Gliunsch davos chel gôt dattigl en pitschen iert. Lò flureschan
flours alvas e grondas. Las luschagnas cantan totta notg. La gligna
clera e freida sclera ed igl salesch pendous rasa igls sies roms sen
chels tgi dorman.
Virginia
zoppa la fatscha aint igls mangs e bragia
Vous managez igl iert dalla mort.
Spiert
Ea, la mort. – La mort stò esser ena belezza. Esser taro ainten la
tera bregna e lomma e l’erva suror ballinescha aint igl vent..
roia tar Virginia
Vous am pudez darveir la porta tar la mort! L’amour è da Vossa
vart, e l’amour è pi ferma tgi la mort! Vez Vous gio eneda ligia la
profezeia viglia cò scretga alla fanestra?
Virginia
ligond
Schi gartegia ad en matta an ôr
da lascher urar lefs plagn sgarschour
cò vignigl puspe quiet  -


17
pasch aint igl casti da Riom – igl spiert stat met
scassa igl tgea
E tge monta chegl?
Spiert
Fitg simpel, Vous stuez bargeir per igls mies putgeas, ia va nignas
larmas ple. Vous stuez er urar per me, ia va nigna cardientscha ple.
Aint igl stgeir nirossas a vaseir la sgarschour, pero per Vous, nigna
dolour.
Virginia
Ia dumandaro misericorgia agl anghel.
Igl spiert saglia an peis, peglia igl mang da Virginia ed igl bitscha.
Ella sa snuescha e teira anavos igl mang.
Igl voss mang è freid, freiditsch ed igls Voss levs ardan scu fi!
Igl spiert teira plagn tema ve digl vistgia da Virginia. Lezza stat an
peis, igl spiert la teira tar la tapeta, chella sa derva, musica da
spierts.
Spiert
Tame betg! Pero spert, pi spert, schiglio ègl mengia tard.
La tapeta sa sera planget siva da chegl tg’èn sortias.
Uman
Scena 8
Sala da de, avant tschagna. Donna Miller ligia ena brev, Miller,
Jack ed igls schumblers la gasetta. Igls schumblers von.
Donna Miller
Noua è ansomma Virginia? Ella è betg stada a giantar.
Donna Camen aintra.
Ah, donna Camen, clame per plascheir Virginia!
Donna Camen vo, igls schumblers aintran.
Jack
sainza chitos
Forsa è’la ainten iert.
Donna Miller
Bobby, Jimmy! Vurde giun iert schi Virginia è lò. Vurde er agl our
digl gôt! La clame!
Bobby
sainza chitos
Nous la purtagn er gist.
Donna Camen
turna
Virginia è nagliour.
Alfred
fitg malquiet
Ia – ia la cattaro!

Donna Miller
Donna Miller gesticulescha vers Miller, Alfred igl fixescha plagn
tema, Miller s’accorscha navot.
Miiiller!!
Miller
Hä?
Donna Miller
Forsa è capito ensatge?
Milller
Tge? A tgi?
Donna Miller
Ia mor dalla tema e te tedlas betg tiers!
Miller
Alfred la cattaro.
Alfred so betg sa decider per en isch, el è nervous.
Miller peglia la gasetta e ligia anavant.
Alfred corra or.
Donna Miller
Miiiller!!
Miller
Igl sies Freddie vign bagn a la cattar.
Alfred
Virginia è svaneida!
Igls schumblers vignan schinigias aint dad isch.
Miller
Chegl è impussebel!


18
per l’amprema geda plagn
temperamaint
Stersas vaia lubia ad en pêr vagabunds da star sur notg aint igl noss
parc. Oz ènigl partias. Chels suonda!
Donna Miller stat an peis ed antscheva a bargeir, igls schumblers
stattan tamantos ainten en cantung.
Alfred
Fasche igl bagn, pigle er me!
Miller
Vous? Gidar? Strousch. Angraztg, betg basignevel.
Alfred
Ia insist, ia roi!
Miller
Bung, ni!
Tots dus von. Igls schumblers von giuador. Donna Miller sa
tschainta bargiont. Jack amprova da la consolar. I vign planget
stgeir, Jack telefonescha.

Jack
Ia telefonesch alla pulizeia, u migler a chel dalla posta. Migler a
tots dus!
Peglia no igl telefonign.
Buna seira signour Demarmels, cò sung ia, Jack Miller. Sche’m vez
Vous via la mia sora? spetga la rasposta
Ea – a tgavagl? Ozandumang? Ah uscheia, Vous eras sen veia cugl
curs digl scolars, na, chegl era cugl signour Alfred. Pero gist ossa?
spetga la rasposta
Damai, telefonez schi la vasez, ea? Angraztg!
Penda giu.
Navot!
Donna Miller metta la fatscha aint igls mangs. Donna Camen porta
bargiont candeilas. Jack telefonescha danovamaintg. Donna Miller
igl observa plagn tensiun.
Signour inspectour Nicca – Vez Vous? Tge? Ah, ea, ia sung Jack
Miller. La mia sora è svaneida, ella ò nom Virginia. Ea, siva dad
ozandumang, anturn las diesch. Infurme tots, er la centrala a Coira.
Penda giu perplex. Donna Miller anavos bargiont sen la pultrunga.
Miller ed Alfred aintran deprimos e sainza flo. Davos bragian igls
schumblers. Donna Miller stat an peis.
Miller
Betg fastez. Nous stuagn alarmar la pulizeia.
Jack
Gio capito.
Alfred
Igls vagabunds vainsa tschif sen en pro. Virginia era betg tar els!
persvadia
Chels vessan er mai fatg ensatge digl mal ad ella!
per sasez
Tgi so er esser uscheia brutal e far ensatge ad ELLA!
Miller
Vo tar Alfred, ed igl peglia pigl mang.
Cun prudientscha e resolutadad Az vez do fadeias pigl mies por
unfant.
Alfred è sursto.
Sch’ella è puspe an noss mez, alloura la pudez maridar.
Alfred
Signour Miller. Angraztg fitg, pero cotras la cattainsa er betg.
Donna Miller
Igl è gio stgeir!
sbetta igls mangs
Schi ia m’imaginesch tge tgi pudess esser capito.
Miller
Fò igl bagn, quieta’t!
Donna Camen
La pora pitschna! Signour Miller, ia Az va avertia. Igl spiert
n’avessas Vous mai pudia ...
Miller
Giuador!


19
Donna Camen vo bargiont. Miller tar la sia donna:
Vot te betg – forsa – magler ensatge?
Donna Miller
Virginia è svaneida – e te – histerica – painsas agl magler!
An chel mument en fracasch terribel ed en bratg penetrant. La
tapeta sgola davent. Cò stat Virginia, igls tgavels sbiriglias e fitg
seriousa. Tots sbrigian e stattan scu pitgas da sal.
Alfred
corra tar Virginia.
Virginia!
La magna an mez dalla sala, donna Miller ambratscha Virginia, igls
schumblers soltan digl plascheir.
Miller
Per l’amour da Dia! Noua ist er stada? La tia mamma è prest morta
spir temas.
Virginia
Bab, ia sung stada tigl spiert.
Tots consternias.
El è mort. El è sto mal per tot igls sies putgeas. Ia va detg paternoss
tot igl taimp per chella pora createira. Finalmaintg ò’l pudia mureir.
Donna Miller
Tge malruschanevel!
Virginia
Chel pierti stgeir –
Mossa sen la tapeta tg’è averta – tots vardan.
magna tar en schler bass. Lò on igls frars da signoura Eleonora
ranto signour Habaku ve d’en rentg da fier alla pare.
Ella è plagna snavour – sa calma
El ò betg pudia mureir, pero ossa è’l delibero. Angal ple l’ossadeira
penda ve digl rentg.
Miller
Dumang suterainsa chella ossadeira.
Alfred
Vo an schanuglias avant Virginia, peglia igl mang.
Virginia, te ist igl mies anghel.
Donna Miller
En bratsch anturn Virginia, cun l’oter ambratscha ella Alfred.
Igls mies tgers unfants!
Miller
Peglia tots dus pigl mang.
Vegias la benedicziun, igls mies tgers.
Jack
sfrignia
Az gratulesch!
Schumblers
sa stumplont notiers
Virginia! Vast per adegna?

FEGN


Sm-WÄL 2-4

Ainten las
strètgas…

Cumegia an en act da Hans Wälti
translaziun surmirana da Pina Iseppi

-2-
Persungas
Gion

ca. 45 onns
Rita

la sia donna ca. 40 onns

Sm-WÄL 2-4_Ainten las strètgas_(sm) y


Susi

lour fantschela, ca. 20 onns
Max

amei da Gion ca. 40 onns
Anita

la sia donna ca. 35 onns
Hector

en barba retg, ca. 80 onns

Taimp

preschaint
Li d’acziun

an steiva da Gion e Rita
Maletg da tribuna
steiva moderna cun pultrungas, meisigna e lampa, buffet e telefon. Ischs
dretg e sanester, ena fanestra, schiglio tenor gost.

Cuntign
Igl barba retg vign spitgia. Chi e lò cumpara chel sen viseta per sa persvader tgi tar sies nev
seia tot sober ed an urden, pertge angal paraints tgi adempleschan chellas cundiziuns vignan
ad irtar eneda.
Dantant tgi Rita fò la duscha, nizegia Gion la caschung da far bel bel alla fantschela. Rita fò
pero angal finta da far la duscha ed igls tschiffa an flagranti. I dat ena gronda dispeta e Rita
vo per sies fatg, pero er la fantschela ò da far fagot, gist chel de tgi igl barba vign sen viseta.
Per furtegna vignan gist er Max e sia donna sen viseta. Max ò en bung cunsegl. Igl barba vei
betg gist bagn ed uscheia gioia Max igl serviaint e sia donna duess „esser“ la donna da Gion.
I vign fitg turbulent ed alla fegn ò perfign igl barba plascheir ve da chel stuc.

-3-
1. scena

Gion e Susi

Sm-WÄL 2-4_Ainten las strètgas_(sm) y


Gion
(igl telefon scaligna. Gion aintra e peglia giu igl corn) Hallo……tgau Max…..ma cler tgi sung gio
an peis…bagn, bagn……betg schi mal, e te… ? Ier…… ? Te ist propi en letgafemnas…..ia… ? Tgi
so tge….na franc betg…..ia sung igl om igl pi fidevel digl mond…..(rei) ….Gist uscheia….chegl
tg’ella so betg, la fò er betg mal agl vainter….. !
Susi
(vign gio all’antschatta digl discurs ainten steiva e peglia magiols ord stgaffa ed igls metta
sen meisa, mintg’eda tgi ella passa Gion igl palpa ella giu)……oh, stgisa…. !
Gion
Er stgisa….ma chegl vaia fatg gugent…. ! (puspe agl telefon) Ha…. ? Na, na….. ma sast, nous
vagn enpo strètg cò…….la mia fantschela ò da passar gist cò siva me ve…….strucladas…….na
betg propi…..deplorablamaintg……. ! (Susi igl dat giu per la detta) ……ia tgap angal
freidas……ma ossa stoia calar….ia spetg grondas visetas….igl mies barba Hector…..sast chel
digls pinchis ans dat puspe l’onour…. ! Ha….. ? Ea, gist chel…schi tot è an urden scu
giavischia…..alloura plovan igls daners da tschiel rot…. !......Ea chegl è uscheia….per tants raps
ins pò er far pulit en pêr ouras…. ! Ha…….. ? …….Lessas…… ? Alloura angal ni…….el è propi
unic….igl mies barba Hector….bagn damai…..alloura anfignen pi tard….tgau Max…… ! (penda
se igl corn)
Susi
Tge vot chel barba Hector digls pinchis ansomma cò tar nous… ?
Gion
(la stretga sur igl tgigl) …..ast marveglias…..ha… ?
Susi
(igl dat giu per la detta) …..ma cala……schi la tia donna reiva….. !
Gion
Angal nigna tema……chella è anc en’urela sot la duscha….. !
Susi
Ea, glez bagn……ma…….ossa cala d’am palpar giu……ia vi ossa saveir tge per egn tgi chegl è tgi
reiva sen viseta….. !?
Gion
Bagn damai…..alloura ruschnainsa gl’amprem enzichel…..bung….mies tger barba retg ò ossa
otgant’onns ed igl è navot oter tgi normal tgi el tschertga en’iertavel….. !
Susi
Tge….chel ò otgant’onns e vot anc iertar…… ?
Gion
Ma na….betg el vot iertar….el tschertga ensatgi per surdar igls sies raps, igls sies
iertavels….tgapia…. ?
Sisi
Ea, bagn……ma chegl è ossa igl pi nov…igls iertavels ins ò franc betg da tschartger….chels
vignan tot sulets…. !
Gion
Ea…..normalmaintg bagn…ma el vot esser franc, tgi igls sies daners vignan an mangs
sobers…..  e perchegl tgi nous ischan igls sies paraints preferias…….pretenda el tgi nous seians
er uscheia… !
Susi
Sobers…. ?
Gion
Ea, gist uscheia…..sobers, paschevels e fidevels……surtot metta el peisa tgi vegian ena bela
veta da famiglia…. !
Susi
(surrei) E chegl vez gio….. !
Gion
Ea, chegl è uscheia……(la vot tgappar anturn e dar en bitsch)
-4-
Susi
(prova d’untgier or) En mument…..la tia donna è er dalla parteida tar chel angion…. ?

Sm-WÄL 2-4_Ainten las strètgas_(sm) y


Gion
Cler……ma tge manegias cun angion….. ? La mia Rita ò bagn ena bela veta da
famiglia….(ironic) ….ella ò en om fidevel……tgi va ena pitschna marusaglia cun tè….chegl
s’accorscha ella mianc… ! (la vot dar en bitsch)
Susi
So, ossa cala……..te om fidevel…….. !
Gion
He….pertge schi reservada……. ?
Susi
Ia vi betg esser la colpa schi dat navot cun chell’ierta…. ! Schi la tia donna…..
Gion
…..tgi so tge…chella è anc sot la duscha……(tots dus tedlan)
Susi
Ea…..schon….ma ia crei tgi ella vegia s’accurschia ensatge….. !
Gion
Tge vess ella d’aveir s’accurschia….. ?
Susi
Gist chegl……tgi nous faschagn chi e lò…….
Gion
….pulenta…..chegl savessa schi ella vess s’accurschia ensatge……. !
Susi
Ist te franc…. ?
Gion
Chegl è franc scu igl amen an baselgia….ed ossa anfignen tgi ella fò la duscha savainsa anc far
enpo tgerign……(sa tgappan anturn e sa bitschan, igl davos ènigl segl canape)

2. scena
Rita, Gion, Susi
Rita
(aintra an mantel da bogn) …..aha……uscheia vei chegl or…. ? Chegl vaia gio da dei smino…. !
Gion
(saglia an peis, Susi stat tschantada tot strameida) ……ha….. ? ….ma tge ast….. ?.....ia
va…….gl’è uscheia tgi……
Rita
Ossa angal betg schi innocent….te …..te …buc sainza cornas te….. !
Gion
Ma Rita…..chegl è ansomma navot…….(a Susi) …e te gaffen maladester……chella vign aint dad
isch e dat en plunt sen me segl canape……uscheia ensatge tgutg…..ia saint anc a correr l’ava
ainten la duscha…. ? (Rita fò ena tscheira noscha) ….ma tge ast ……ia m’amposs navot schi
chella…..(mossa sen Susi)
Rita
Ma creist te tg’ia seia nuranta digltot….. ?
Gion
Na, na….te n’ist franc betg nuranta……vo ossa e teir’at aint, barba Hector cumpara mintga
mument…..pertge corra chella ava anc adegna…… ?
Rita
Per tgi vusoters dus possas far an bela pasch las vossas ovras……tschuffinchels tgi ischas… !
Gion
(en mument sainza pled) …ma te ist noscha……ma nous na vagn navot ansemen….chegl ò
angal via or uscheia… Crei a me, Rita…..
Rita
…navot at creia ple….ossa ègl fitto….finito…alla fegn……. ! (bragia)
Gion
Ma Rita….la mia Ritigna……(vo ve dasper ella)
-5-
Rita
Vo davent….te….te…te

Sm-WÄL 2-4_Ainten las strètgas_(sm) y


Gion
Painsa a barba Hector…..
Rita
……angal dei a chel tgi te am vegias tradia…….
Gion
…ma chegl sai betg far…te sast bagn tgi el ans dat igls raps angal schi tot è an urden…. !
Rita
Aha…e te creist tgi tar nous seia tot an rughel…. ?
Gion
Ea….tge vess betg dad esser an rughel cò tar nous…. ? Te veist simplamaintg da chegl tgi n’è
navot e manc tgi navot…. !
Rita
So….schi egn fò anturn cun la fantschela e chegl perfign segl canape…..alloura è chegl
navot…. ? ….Per me bagn….ia vign per mies fatg e vign tar mia mamma….. !
Gion
Ma Rita…seias enzichel ruschanevla…. !
Gion
Ia sa exact tge tg’ia fatsch e perchegl vigna…. ! Chegl vaia betg basigns….. ! (vo bargiond vers
igl isch)
Gion
(prova dalla tigneir anavos) ……ma tgera Rita…..ia ampurmet tgi……
Rita
….lasch’am star ed ampurmetta navot tgi te sast betg tigneir…..ia at crei navot ple……ia vign a
far igl mies fagot (se per Susi) …e te fast gist er chegl…bel dalunga…at vi betg veir ple cò
…….capito…… ?
Susi
(dat angal digl tgea casche)
Rita
(a Gion) E te am dovras er betg ple neir sot igls îgls……adia….. ! (dat en sfratg agl isch)

3. scena
Gion
Gion
(è deprimia e sa tschainta a meisa) …..fitto…fegn….finito….rot…..ruino….. ! (tigna igl tgea
tranter igls mangs….sa rametta tottanegna e dat en plunt sen meisa) Na…..na….ed anc eneda
na….. ! Sappramostas aint ed or ed anc eneda anaint….. ! (leva se) Ma tgi sunga…… ? I dat
franc ena schliaziun….i stò dar egna….(vo ve tigl isch) Na….ia na cor betg siva……chella turna
tot suletta puspe…. !.....angal nigna panica Gion…..ia va angal dalla mussar tgi chegl n’am
fetscha ansomma nigna impressiun….forsa anc en pêr marmogns….. ? (derva igl isch  e
cloma)……metta giu chella nuranta duscha avant tgi te vast, ast santia…. ? E sera
bagnatgavegl la tgesa e vo forsa davos or digl isch d’iert, ancletg…… ? (sera puspe igl isch) So,
chegl varo bagn fatg pulitamaintg impressiun …… ! Ossa dovra en cognac…..peglia la clocca
ord stgaffa e metta se, beva dus u treis magiols) ……uiuiui….chegl fò en bagn murtal…… ! Anc
en pêr da chels cognacs…ed ins ambleida tg’ins ò ansomma gia ena donna….. ! (tedla ve digl
isch) ….aha…la duscha è messa giu…… ! (i scaligna) Tgi so tgi tgi reiva cò… ? Aha, Rita….ena
nara vo davos or e turna gist davant anaint per sa stgisar…..femnas…… ! Ma schi spert vogl
alloura betg……chella ò anc da panar en mument avant tgi dung siva… ! (derva cun tscheira
amparmalada igl isch) …..angal vea Rita…. ! (stat scu en suldo dasper igl isch)

-6-
4. scena

Sm-WÄL 2-4_Ainten las strètgas_(sm) y


Max, Anita, Gion
Max
Tgau, tgau, Gion… ! (vei pir ossa la posa da Gion) Ma tge ègl Gion…. ? Vast militer ed
exerciteschas schon en po…. ?
Gion
Aha….angal vusoters….. ? Tgau….
Anita (è ena bela donna) Ma tgau Gionign….. ! (igl dat en bitsch)
Gion
Tgau Anita…..oh, te ist puspe ena bela….. !
Anita Ubetg….. ? Ma tge fast adegna….. ? Te veist betg or bagn……. En po sblatg forsa….. ? Ast fatg
festa ier seira….ha….. ? Gionign, Gionign…….chegl vessas betg da far…. !
Max
So, ossa cala Anita……ast betg t’accurschia tgi el spitgiva tot ensatgi oter tgi nous dus….. ?
Anita Creist… ?
Max
Cler…..el spitgiva franc segl sies bung barba digls pinchis…….ubetg Gion…. ?
Gion
Na….ah….bagn…ansasez bagn….ma am fiss er tuttegna sch’el niss betg anc….speranza ò igl
auto ena roda platta u tg’el sgola or digls binaris…..
Max
….or digls binaris…te speras tgi ties barba sgola or digls binaris…. ?
Gion
Ma na, na….. betg el……igl tren… !
Max
Reiva el cugl tren….. ?
Gion
Tar el ins so mai chegl…..avant onns è el eneda rivo cugl velo…. El ò managea tgi an sia
vigliadetna seia eir cugl auto bler mengia privlous…. !
Max
Ena tenuta sanga…..
Anita ….ea, ma alloura na sast mai iertar, schi chel veiva schi sang…. !
Max
Chest’eda è forsa perfign igl velo mengia privlous ed el vign a pe……alloura nizegia tot
navot… !
Gion
Alloura vess el d’isar u perder las solas digls calzers e…..
Max
….u tgi el tgappa ena gotta ainten en calzer…ma pertge lessas tg’el na vigna ansomma
betg…. ?
Gion
Perchegl tgi igl mument rigia en po ghera freida tar nous…… !
Max
O schi chegl è tot….chegl ins sogl franc cuntschier…. !
Anita (è dasper la fanestra e dat se igls lefs) He, Gion….noua vo Rita tot a sagls…… ?
Gion
Tge…. ? Tgi vo tot a sagls….. ?
Max
(tots von ve tar la fanestra) La tia «ghera freida» vo per sies fatg…… !
Gion
(sa tschainta tot snuia sen ena soptga) …..ella vo propi……. !
Max
La tia pasch an tgesa è betg angal davantada ena ghera freida……chella è destrueida
cumplettamaintg… !
-7-

Sm-WÄL 2-4_Ainten las strètgas_(sm) y


Anita Noua vo la tia tgerigna ossa….. ?
Gion
Ella ò detg…..ella ò detg tgi ella geia puspe tar sia mamma….. !
Max
Oha…..ma schi tge ègl ansomma capito…. ?
Anita Ist ia sur la seiv a magler ervignas pi fegnas…….ha…….te asen…… ?
Max
(varda or da fanestra)  Varda tscho….la fantschela vo er….. !
Gion
Tot tgi vo per sies fatg……..tots tgi am bandungan…. !
Max
Per furtegna ast anc nous….te pover banduno….. !
Anita Ea, ea….angal betg seias trest… ! (igl stretga sur igl mang e siva sur igls tgavels) Ia sung er anc
cò, ubetg…… !
Max
Pertge vo er la fantschela…. ?
Gion
Rita ò lia chegl…. !
Max
Ui, ui, ui…..alloura ast propi las fatgas…..at ast laschea tschiffer cun la fantschela…… ?
Gion
(dat angal digl tgea)
Anita At ò ella tschif in flagranati e gist piglia cun ella igl corpus delictus….. ?
Max
Anita, cala da lascher or pulenta…..e te Gion, tge deist ossa a ties barba Hector… ?
Gion
Chegl saia er betg……ossa survigna franc navot ple da chel…..e dasperas duvressa
aschamaintg chels daners. La hipoteca per la tgesa……te sast bagn……ed ossa ègl
fitto….finito…….an tanta paglia…..ruino….. !
Max
Oss, ossa….angal planget…..ia sung er anc cò…. ! Nous cattagn ena schliaziun…angal
spetga…. !
Gion
Sen tge….. ? Barba Hector so cumpareir mintga mument……Rita è eida per sies fatg….la
fantschela è svaneida…..tot è davent….ed ia vign igl pi scort er…….gl’è gio tot ia dalla
sglatscha giu…. !
Max
So, ossa angal betg vea nar ……chegl  è tot betg schi nosch……chel problem ins so
schliier….quant vigl è igl ties barba Hector ansomma… ?
Gion
Otganta…..pertge… ?
Max
E scu è el anc vedlonder……eh…..ainten testa….. ?
Gion
I vo uscheia……el vei e sainta pac……e schiglio vogl anc…… ! An mintga cass teira el betg anc
aint las tgotschas davant davos….. !
Max
(rei) Schi el vei betg ple schi bagn è chegl forsa bung per nous…. ! Alloura igl giuiagnsa enpo
teater….
Gion
Tge manegias cun chegl…… ?
Max
La mia Anita è per oz la tia Rita ed ia sung igl ties serviaint…..
Gion
(varda cun îgliungs sen Max ed antscheva a reir) Te……te am dast la tia Anita…… ?
Max
Chint angal per oz…te tamazi…..ed angal anfignen tgi barba Hector è davent…… !

Sm-WÄL 2-4_Ainten las strètgas_(sm) y